**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**՛՛......՛՛ .....................2021 թ. N............**

**«ՀԱՅԱՍՏԱՆԻ ՊԵՏԱԿԱՆ ՏՆՏԵՍԱԳԻՏԱԿԱՆ ՀԱՄԱԼՍԱՐԱՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ « ՀԱՅԱՍՏԱՆԻ ՊԵՏԱԿԱՆ ՏՆՏԵՍԱԳԻՏԱԿԱՆ ՀԱՄԱԼՍԱՐԱՆ» ՀԻՄՆԱԴՐԱՄԻ ՎԵՐԱԿԱԶՄԱՎՈՐԵԼՈՒ, ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ԵՎ ԳՈՒՅՔ ՏՐԱՄԱԴՐԵԼՈՒ ՄԱՍԻՆ**

Հիմք ընդունելով «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ հոդվածի 2-րդ մասը, 24-րդ հոդվածի 1-ին մասը, «Հիմնադրամների մասին» Հայաստանի Հանրապետության օրենքի 9-րդ հոդվածը, 10-րդ հոդվածի 4-րդ մասը և Հայաստանի Հանրապետության քաղաքացիական օրենսգրքի 63-րդ, 685-րդ և 688-րդ հոդվածները` Հայաստանի Հանրապետության կառավարությունը **որոշում է.**

1. «Հայաստանի պետական տնտեսագիտական համալսարան» պետական ոչ առևտրային կազմակերպությունը (պետական գրանցման համարը՝ 273.210.03225) վերակազմավորման ձևով վերակազմակերպել «Հայաստանի պետական տնտեսագիտական համալսարան» հիմնադրամի (այսուհետ՝ հիմնադրամ):
2. Հաստատել հիմնադրամի կանոնադրությունը` համաձայն N 1 հավելվածի:
3. Հայաստանի Հանրապետության անունից հանդես եկող պետական կառավարման մարմին սահմանել Հայաստանի Հանրապետության կրթության, գիտության, մշակույթի և սպորտի նախարարությունը:
4. Առաջարկել համալսարանի ռեկտորին` սույն որոշումն ուժի մեջ մտնելուց հետո երկամսյա ժամկետում՝ օրենքով սահմանված կարգով ապահովել հիմնադրամի պետական գրանցումը:
5. Սահմանել, որ «Հայաստանի պետական տնտեսագիտական համալսարան» պետական ոչ առևտրային կազմակերպության գիտական խորհուրդն իր գործունեությունը կարող է շարունակել մինչև հիմնադրամի գիտական խորհրդի ձևավորումը:
6. «Հայաստանի պետական տնտեսագիտական համալսարան» պետական ոչ առևտրային կազմակերպությանն ամրացված՝ Հայաստանի Հանրապետության սեփականությունը հանդիսացող՝ սույն որոշման N 2 հավելվածում նշված անշարժ գույքը հետ վերցնել և թողնել Պետական գույքի կառավարման կոմիտեի/այսուհետ՝ կոմիտե/ տնօրինությանը:
7. Կոմիտեի տնօրինությանը հանձնված՝ պետական սեփականություն հանդիսացող՝ սույն որոշման N 3 հավելվածում նշված գույքն անորոշ ժամկետով, անհատույց օգտագործման իրավունքով տրամադրել հիմնադրամին:

9.Կոմիտեի նախագահին՝ սույն որոշման 2-րդ, 5-րդ և 8-րդ կետում նշված աշխատանքների ավարտից հետո վեցամսյա ժամկետում, հիմք ընդունելով չափագրման արդյունքները, հիմնադրամի հետ կնքել սույն որոշման N 3 հավելվածի 1-ին,2-րդ 3-րդ և 4-րդ տողերում նշված անշարժ գույքի վերաբերյալ «Հայաստանի պետական տնտեսագիտական համալսարան» պետական ոչ առևտրային կազմակերպության հետ կնքված անհատույց օգտագործման պայմանագրերում սույն որոշումից բխող պայմանագրերի փոփոխման մասին համաձայնագրեր(այսուհետ՝ համաձայնագրեր), ինչպես նաև սույն որոշման N 3 հավելվածի 5-րդ և 6-րդ տողերում նշված անշարժ գույքի անհատույց օգտագործման պայմանագրեր (այսուհետ՝ պայմանագրեր)՝ դրանցում նախատեսելով դրույթ այն մասին, որ պայմանագիրը կարող է լուծվել հիմնադրի կողմից՝ դրա մասին գրավոր ծանուցելով հիմնադրամին, պայմանագրերի և համաձայնագրերի նոտարական վավերացման և դրանցից ծագող գույքային իրավունքների պետական գրանցման ծախսերն իրականացնելով հիմնադրամի միջոցների հաշվին:

10.Հայաստանի Հանրապետության կրթության, գիտության, մշակույթի և սպորտի նախարարին ՝

* 1. սույն որոշումն ուժի մտնելուց հետո մեկամսյա ժամկետում՝

ա. ապահովել «Հայաստանի պետական տնտեսագիտական համալսարան» պետական ոչ առևտրային կազմակերպությանը սեփականության իրավունքով և անհատույց օգտագործման իրավունքով պատկանող գույքի, ինչպես նաև պարտավորությունների կազմի ճշտման գործընթացը,

բ. հաստատել «Հայաստանի պետական տնտեսագիտական համալսարան» պետական ոչ առևտրային կազմակերպության գույքի, այլ գույքային իրավունքների, ինչպես նաև պարտատերերին և պարտապաններին վերաբերող բոլոր (ներառյալ վիճարկվող) պարտավորությունները հիմնադրամին փոխանցման ակտը.

2) հիմնադրամի պետական գրանցումից հետո եռամսյա ժամկետում՝

ա. Հայաստանի Հանրապետության վարչապետի հաստատմանը ներկայացնել հիմնադրամի հոգաբարձուների խորհրդի կազմը,

բ. ապահովել «Հայաստանի պետական տնտեսագիտական համալսարան» պետական ոչ առևտրային կազմակերպությանը սեփականության իրավունքով պատկանող գույքը սեփականության իրավունքով հիմնադրամին փոխանցելու հանձնման-ընդունման գործընթացը։

11. Սահմանել, որ հիմնադրամը «Հայաստանի պետական տնտեսագիտական համալսարան» պետական ոչ առևտրային կազմակերպության իրավահաջորդն է, և նրան են անցնում վերակազմակերպված իրավաբանական անձի իրավունքներն ու պարտականությունները՝ փոխանցման ակտին համապատասխան:

12.Դադարեցնել «Հայաստանի պետական տնտեսագիտական համալսարան» պետական ոչ առևտրային կազմակերպության Գյումրու (պետական հաշվառման համարը՝ 29.060.02092) և Եղեգնաձորի(պետական հաշվառման համարը՝65.060.00594) մասնաճյուղերի գործունեությունը:

13. Սահմանել, որ «Հայաստանի պետական տնտեսագիտական համալսարան» պետական ոչ առևտրային կազմակերպության Գյումրու և Եղեգնաձորի մասնաճյուղերն իրենց գործու­նեու­թյունը կարող են շարունակել «Հայաստանի պետական տնտեսագիտական համալսարան» հիմնադրամում, որպես կառուցվածքային ստորաբաժանումներ:

14. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՆԱԽԱԳԻԾ**

**Հավելված N 1**

 **ՀՀ կառավարության 2021 թվականի**

 **N - Ն որոշման**

**ԿԱՆՈՆԱԴՐՈՒԹՅՈՒՆ**

**«ՀԱՅԱՍՏԱՆԻ ՊԵՏԱԿԱՆ ՏՆՏԵՍԱԳԻՏԱԿԱՆ ՀԱՄԱԼՍԱՐԱՆ» ՀԻՄՆԱԴՐԱՄԻ**

* + 1. **ԸՆԴՀԱՆՈՒՐ ԴՐՈՒՅԹՆԵՐ**
1. «Հայաստանի պետական տնտեսագիտական համալսարան» հիմնադրամը (այսուհետ` ՀՊՏՀ) հիմնադրի որոշմամբ հիմնադրված և անդամություն չունեցող ոչ առևտրային կազմակերպություն է:
2. ՀՊՏՀ-ն «Հայաստանի պետական տնտեսագիտական համալսարան» պետական ոչ առևտրային կազմակերպության (պետական գրանցման համարը՝ 273.210.03225) իրավահաջորդն է՝ փոխանցման ակտին համապատասխան, «Հայաստանի պետական տնտեսագիտական համալսարան» պետական ոչ առևտրային կազմակերպությունը հանդիսացել է *«Երևանի պետական տնտեսագիտական ինստիտուտ» պետական ձեռնարկության, «Երևանի պետական տնտեսագիտական ինստիտուտ» պետական ոչ առևտրային կազմակերպության* , «Հայաստանի պետական ֆինանսատնտեսագիտական քոլեջ» պետական ոչ առևտրայի կազմակերպության (պետական գրանցման համարը՝ 282.210.04598) իրավահաջորդը՝ փոխանցման ակտերի համաձայն:
3. ՀՊՏՀ-ն իր գործունեությունն իրականացնում է Հայաստանի Հանրապետության Սահմանադրությանը, Հայաստանի Հանրապետության քաղաքացիական օրենսգրքին, *«Հիմնադրամների մասին» օրենքին, «Բարձրագույն և հետբուհական մասնագիտական կրթության մասին» օրենքին,«Կրթության մասին» օրենքին,* Հայաստանի Հանրապետության օրենքներին, այլ իրավական ակտերին, միջազգային պայմանագրերին և սույն կանոնադրությանը համապատասխան։
4. ՀՊՏՀ-ի հիմնադիրը Հայաստանի Հանրապետությունն է` ի դեմս Հայաստանի Հանրապետության կառավարության: Հայաստանի Հանրապետության անունից հանդես եկող պետական կառավարման մարմինը Հայաստանի Հանրապետության կրթության,գիտության, մշակույթի և սպորտի նախարարությունն է (այսուհետ՝լիազորված մարմին):
5. ՀՊՏՀ-ի անվանումն է`
	1. hայերեն լրիվ` «Հայաստանի պետական տնտեսագիտական համալսարան» հիմնադրամ.
	2. hայերեն կրճատ` «ՀՊՏՀ» հիմնադրամ.
	3. ռուսերեն լրիվ` фонд «Армянский государственный экономический университет».
	4. ռուսերեն կրճատ՝фонд «АГЭУ».
	5. անգլերեն լրիվ` «Armenian State University of Economics» Foundation.
	6. անգլերեն կրճատ` «ASUE» Foundation։
6. ՀՊՏՀ-ի գտնվելու վայրն է` Հայաստանի Հանրապետություն, ք.Երևան, 0025,Նալբանդյան 128:
	* 1. **ՀՊՏՀ-ԻԻՐԱՎԱԿԱՆ ԿԱՐԳԱՎԻՃԱԿԸ**
7. ՀՊՏՀ-ն իրավաբանական անձ է և ստեղծված է համարվում պետական գրանցման պահից և գործում է անժամկետ:
8. ՀՊՏՀ-ն ունի առանձնացված գույք, որը հաշվառվում է ինքնուրույն հաշվեկշռում, կարող է իր անունից ձեռք բերել և իրականացնել գույքային ու անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:
9. ՀՊՏՀ-ն իրավունք ունի օրենքով սահմանված կարգով բացելու բանկային հաշիվներ Հայաստանի Հանրապետության և օտարերկրյա պետությունների բանկերում՝Հայաստանի Հանրապետության դրամով կամ արտարժույթով:
10. ՀՊՏՀ-ի գործունեության ընթացքում ստացված ամբողջ եկամուտը և շահույթը պետք է օգտագործվեն ՀՊՏՀ-ի կանոնադրական նպատակների իրականացման համար:
11. ՀՊՏՀ-ն իր կանոնադրությանը համապատասխան՝
	1. օգտագործում է հիմնադրի կողմից ՀՊՏՀ-ին տրամադրված գույքը.
	2. տնօրինում, օգտագործում և տիրապետում է սեփականության իրավունքով իրեն պատկանող գույքը:
12. ՀՊՏՀ-ն կարող է ունենալ իր անվանումը պարունակող, Հայաստանի Հանրապետության զինանշանի պատկերով կլոր կնիք *հայերենով, ռուսերենով և անգլերենով*,, դրոշմներ, ձևաթղթեր, ինչպես նաև անհատականացման այ լմիջոցներ:
13. ՀՊՏՀ-ի իրավունքները կարող են սահմանափակվել միայն օրենքով նախատեսված դեպքերում:
14. Հիմնադիրը պատասխանատվություն չի կրում ՀՊՏՀ-ի պարտավորությունների համար, իսկ ՀՊՏՀ-ն պատասխանատվություն չի կրում իր հիմնադրի պարտավորությունների համար: ՀՊՏՀ-ն իր պարտավորությունների համար պատասխանատվություն է կրում իրեն պատկանող գույքով:
	* 1. **ՀՊՏՀ-ԻԳՈՐԾՈՒՆԵՈՒԹՅԱՆ ՆՊԱՏԱԿԸ ԵՎ ԻՐԱՎԱՍՈՒԹՅՈՒՆԸ**
15. ՀՊՏՀ-ի գործունեության նպատակն է պատրաստել և վերապատրաստել մասնագիտական գիտելիքով, հմտություններով և կարողություններով օժտված մասնագետներ հայաստանյան և միջազգային աշխատաշուկաների համար, ինչպես նաև կատարել հիմնարար և կիրառական գիտական հետազոտություններ՝միտված Հայաստանի տնտեսության զարգացմանը:
16. ՀՊՏՀ-ն իր կանոնադրական նպատակներն իրականացնելու համար օրենքով սահմանված կարգով իրավունք ունի`
17. անարգել տարածել տեղեկություններ իր գործունեության մասին.
18. հիմնադրել մամուլի և զանգվածային լրատվության այլ միջոցներ.
19. ստեղծել առանձնացված ստորաբաժանումներ (մասնաճյուղեր, ներկայացուցչություններ) և հիմնարկներ.
20. ստեղծել տնտեսական ընկերություններ կամ լինել նրանց մասնակից.
21. անդամակցել միջազգային և օտարերկրյա ոչ պետական կազմակերպություններին՝ Հայաստանի Հանրապետության օրենսդրությանը և սույն կանոնադրությանը համապատասխան.
22. իրականացնել բարձրագույն, հետբուհական կրթություն, ինչպես նաև կառուցվածքային ստորաբաժանումների միջոցով հանրակրթական, նախնական */արհեստագործական/,* միջին մասնագիտական և լրացուցիչ կրթության ծրագրեր.
23. Մշակել և հաստատել բարձրագույն ու հետբուհական մասնագիտական կրթության մասնագիտությունների և կրթական ծրագրերի ուսումնական պլաններ ու առարկայական ծրագրեր, հրատարակել ուսումնական գրականություն և ուսումնամեթոդական ձեռնարկներ.
24. Ինքնուրույն որոշել ուսումնական գործընթացի կազմակերպման, կրթական տեխնոլոգիաների և սովորողների ընթացիկ ատեստավորման ձևերի, կարգի ու պարբերականության ընտրության հարցերը.
25. կազմակերպել դիմորդների, այդ թվում` օտարերկրյա քաղաքացիների ընդունելությունը և ուսումնական գործընթացը ըստ կրթական ծրագրերի.
26. Կազմակերպել մասնագետների որակավորման բարձրացման, վերապատրաստման և լրացուցիչ կրթության այլ ծրագրեր.
27. ինքնուրույն որոշել բոլոր տարակարգերի աշխատողների հաստիքացուցակը, իրականացնել աշխատողների ընտրություն, նշանակում, բաշխում և ատեստավորում, ներառյալ գիտամանկավարժական կազմի համալրումը, պրոֆեսորադասախոսական կազմի, գիտական և ուսումնական ստորաբաժանումների ղեկավարների պաշտոնների զբաղեցման կարգերը.
28. Մշակել ընտրովի պաշտոնների ու պրոֆեսորադասախոսական կազմի ընտրության ընթացակարգերը և անցկացնել նրանց ընտրությունները.
29. սահմանել և շնորհել ՀՊՏՀ-ի պատվավոր կոչումներ, մրցանակներ, անվանական կրթաթոշակներ, անվանակոչել լսարաններ, ստորաբաժանումներ, կաբինետներ.
30. իրականացնել երկկողմանի ու բազմակողմանի կապեր հանրապետության և օտարերկրյա համալսարանների, գիտական հիմնարկների, պետական մարմինների, այլ կազմակերպությունների, հաստատությունների, իրավաբանական և ֆիզիկական անձանց հետ՝ իր կողմից կնքված պայմանագրերի ու համաձայնագրերի հիման վրա, օտարերկրյա պետություններում ստեղծել ստորաբաժանումներ և այլն.
31. ՀՊՏՀ-ի հիմնական և ձեռնարկատիրական գործունեության ընդլայնման նպատակով պայմանագրային կարգով ներգրավել այլ անձանց կողմից տրամադրվող միջոցներ, ընդ որում, առանց հիմնադրի որոշման ՝ պահպանելով «Գնումների մասին» օրենքի պահանջները՝ բացառելով հիմնադրի կողմից ՀՊՏՀ-ի օգտագործմանը հանձնված գույքի, այդ թվում՝ շենքերի, շինությունների և հողատարածքների գրավադրումը, օտարումը կամ անհատույց օգտագործման հանձնումը.
32. պետական և տեղական ինքնակառավարման մարմիններից օրենքով սահմանված կարգով ստանալ տեղեկություններ, որոնք անհրաժեշտ են կանոնադրական նպատակներն իրականացնելու համար.
33. Իրեն օգտագործման իրավունքով տրամադրված գույքը հանձնել վարձակալության` Հայաստանի Հանրապետության օրենսդրությամբ սահմանված կարգով: Հանձնված գույքի վարձակալության ժամկետը չի կարող սահմանվել մեկ տարվանից ավելի՝ բացառությամբ հիմնադրի կողմից սահմանված դեպքի, ընդ որում հանձնված գույքի վարձակալության հանձնման արդյուքում ստացված եկամուտներն ուղղվում են պետական բյուջե.
34. Կառավարել իր ֆինանսները, ինքնուրույն որոշել իր ֆինանսական միջոցների օգտագործման ուղղությունները՝ ներառյալ իր աշխատողների վարձատրության և նյութական խրախուսման կարգը և չափերը, սահմանել կրթաթոշակներ.
35. իրականացնել օրենքով և իր կանոնադրությամբ չարգելված այլ գործունեություն:
36. ՀՊՏՀ-ն պարտավոր է՝
	1. Իր գործունեությունն իրականացնել Հայաստանի Հանրապետության օրենսդրությանը, միջազգային իրավունքի նորմերին և սկզբունքներին, ինչպես նաև իր կանոնադրությանը համապատասխան.
	2. Հրապարակել իր գործունեության մասին ամենամյա հաշվետվություն, օրենքով նախատեսված դեպքում նաև՝ ֆինանսական հաշվետվությունների աուդիտի եզրակացությունը.
	3. Օրենքով սահմանված կարգով վարել գործավարություն և հաշվապահական հաշվառում.
	4. Հայաստանի Հանրապետության օրենսդրությամբ նախատեսված դեպքերում և կարգով տեղեկատվություն ու հաշվետվություններներ կայացնել պետական մարմիններ.
	5. Ապահովել սույն կետում նշված հաշվետվություններին ծանոթանալու մատչելիությունը.
	6. Իրականացնել օրենքով սահմանված այլ պարտականություններ:
37. ՀՊՏՀ-ն կարող է անձամբ զբաղվել ձեռնարկատիրական գործունեության հետևյալ տեսակներով՝
	1. հանրակրթական, նախնական, միջին, հեռավար, բարձրագույն և հետբուհական մասնագիտական, լրացուցիչ կրթության կազմակերպում.
	2. օտարերկրյա դիմորդների կրթության կազմակերպում.

3) գիտամանկավարժական և այլ ոլորտների կադրերի պատրաստում, վերապատրաստում, որակավորման բարձրացում.

4) գիտահետազոտական և գիտաարտադրական աշխատանքների իրականացում, դրանց արդյունքների իրացում.

5) խորհրդատվական, փորձագիտական ծառայությունների մատուցում.

1. հրատարակչական, տպագրական գործունեության ծավալում, դրա արդյունքների իրացում, գրքերի և այլ տպագրական նյութերի վաճառքի իրականացում.
2. իր կողմից հրատարակվող տպագիր և էլեկտրոնային միջոցներով գովազդի իրականացում.
3. կրթական և ցանկացած ուսումնական վճարովի դասընթացների կազմակերպում.
4. միջազգային ուսումնական և գիտատեխնիկական ծրագրերի իրականացում.
5. հանրակացարանում ուսանողների, աշխատողների և այլանձանց բնակության, կենցաղի կազմակերպում և սպասարկում.
6. մշակութային և սպորտային գործունեության իրականացում.
7. աշխատողների,սովորողների և այլ անձանց հանրային սննդի, հանգստի, կենցաղի կազմակերպում ու սպասարկում.
8. համալսարանի պատկերանշանով ապրանքների ձեռքբերում և իրացում,
9. կրթական և մշակութային նպատակներով, ինչպես նաև տնտեսագիտական թեմաներին նվիրված միջոցառումների վճարովի կազմակերպում այլ անձանց պատվերով ։
10. իր կողմից կազմակերպվող միջոցառումներում, հրատարակվող ամսագրերում այլ անձանց գովազդի տրամադրում:
11. ՀՊՏՀ-ում չեն թույլատրվում հասարակական, քաղաքական և կրոնական կազմակերպությունների, դրանց կազմակերպական կառույցների ստեղծումն ու գործունեությունը` բացառությամբ արհեստակցական, մասնագիտական, մշակութային, մարզական և շրջանավարտների կազմակերպությունների:
	* 1. **ՀՊՏՀ-Ի ՇԱՀԱՌՈՒՆԵՐԸ**
12. *ՀՊՏՀ-ի* շահառուները կրթական, գիտական, մշակութային, գիտաարտադրական բնագավառներին առնչվող ֆիզիկական ու իրավաբանական անձինք են*:*

**V. ՀՊՏՀ-Ի ՄԱՐՄԻՆՆԵՐԸ**

1. ՀՊՏՀ-ի կառավարումը հիմնված է իր ինքնավարության վրա` միանձնյա և կոլեգիալ կառավարման սկզբունքների զուգակցմամբ, հիմնադրի, լիազոր**ված** մարմնի, ՀՊՏՀ-ի հոգաբարձուների խորհրդի, ՀՊՏՀ-ի գիտական խորհրդի և ռեկտորի գործառույթների իրականացմամբ:
2. ՀՊՏՀ-ն իր գործունեությունն իրականացնում է իր մարմինների միջոցով:
3. ՀՊՏՀ-ի կառավարման մարմիններն են`
	1. Հոգաբարձուների խորհուրդը (այսուհետ նաև՝ խորհուրդ).
	2. Կառավարիչը (այսուհետ`ռեկտոր)։
4. ՀՊՏՀ-ի կառավարման բարձրագույն և հսկողություն իրականացնող մարմինը հոգաբարձուների խորհուրդն է, որի լիազորությունների ժամկետը 5 տարի է: Հոգաբարձուների խորհուրդը ձևավորվում է հիմնադրի, լիազոր մարմնի, ՀՊՏՀ-ի պրոֆեսորադասախոսական կազմի և սովորողների ներկայացուցիչներից: ՀՊՏՀ-ի հոգաբարձուների խորհրդի անդամների թիվը *20* է:
5. ՀՊՏՀ-ի պրոֆեսորադասախոսական կազմից հոգաբարձուների խորհրդի անդամության թեկնածուներ են առաջադրում ՀՊՏՀ-ի կառուցվածքային ստորաբաժանումները: ՀՊՏՀ-ի կառուցվածքային ստորաբաժանումներից առաջադրված թեկնածուներն ընտրվում են ՀՊՏՀ-ի գիտական խորհրդում և ներկայացվում լիազոր մարմին: Պրոֆեսորադասախոսական կազմից ընտրված հոգաբարձուների խորհրդի անդամները կազմում են խորհրդի անդամների 10 տոկոսը:
6. ՀՊՏՀ-ի սովորողների ներկայացուցիչներից հոգաբարձուների խորհրդի անդամության թեկնածուներ են առաջադրում ֆակուլտետների, մասնաճյուղերի ուսանողական խորհուրդները: Ուսանողական խորհուրդների կողմից խորհրդի անդամության թեկնածու կարող է առաջադրվել բարձր առաջադիմություն ունեցող ցանկացած սովորող: Ուսանողական խորհուրդն ընտրում է ֆակուլտետներից առաջադրված ուսանողների թեկնածուներին և ներկայացնում լիազոր մարմին: Սովորողներից ընտրված հոգաբարձուների խորհրդի անդամները կազմում են խորհրդի անդամների 25 տոկոսը և խորհրդի անդամի լիազորություններն իրականացնում են ՀՊՏՀ-ում իրենց սովորելու ժամանակահատվածում:
7. Հիմնադրի անունից հոգաբարձուների խորհրդի անդամներ է առաջադրում Հայաստանի Հանրապետության վարչապետը, որը կազմում է խորհրդի կազմի *55* տոկոսը:
8. Լիազոր մարմնի կողմից հոգաբարձուների խորհրդի անդամներ են առաջադրվում կրթության, գիտության, մշակույթի և տնտեսության տարբեր ոլորտների ներկայացուցիչներ, որը կազմում է խորհրդիկազմի 10 տոկոսը:
9. Առաջադրված անձանց թեկնածությունների հիման վրա հոգաբարձուների խորհրդի կազմը, լիազոր մարմնի ներկայացմամբ, հաստատում է Հայաստանի Հանրապետության վարչապետը:
10. Հոգաբարձուների խորհրդի անդամ կարող են լինել 18 տարին լրացած գործունակ ֆիզիկական անձինք, ովքեր չեն կարող լինե ՀՊՏՀ-ի այլ մարմնի անդամներ:
11. Հոգաբարձուների խորհրդի նախագահին ընտրում են հոգաբարձուների խորհրդի անդամները՝խորհրդի անդամների կազմից (բացի սովորողների և պրոֆեսրադասախոսական կազմի ներկայացուցիչներից), հոգաբարձուների խորհրդի անդամների ընդհանուր թվի ձայների մեծամասնությամբ։
12. ՀՊՏՀ-ի հոգաբարձուների խորհրդի անդամներն իրենց պարտականությունները կատարում են առանց վարձատրության՝ հասարակական հիմունքներով: Հոգաբարձուների խորհրդի անդամների համար կարող է սահմանվել փոխհատուցում՝ նրանց այն ծախսերի համար, որոնք կապված են հոգաբարձուների խորհրդի անդամի պարտականությունների կատարման հետ: Փոխհատուցման վճարման կարգը սահմանում է հոգաբարձուների խորհուրդը:
13. Հոգաբարձուների խորհրդի անդամներն իրավունք ունեն՝
	1. ներկայացնելու առաջարկություններ հոգաբարձուների խորհրդի նիստի օրակարգի և քննարկվող հարցերի վերաբերյալ.
	2. նախապատրաստելու և հոգաբարձուների խորհրդի քննարկմանը ներկայացնելու հարցեր, առաջարկություններ, որոշումների նախագծեր.
	3. ստանալու տեղեկություններ ՀՊՏՀ-ի գործունեությանը վերաբերող ցանկացած հարցի մասին.
	4. ստանալու իրենց պարտականությունների կատարմամբ պայմանավորված ծախսերի փոխհատուցում:
14. Հոգաբարձուների խորհրդի անդամները պարտավոր են՝
	1. Մասնակցել հոգաբարձուների խորհրդի նիստերին.
	2. Իրենց պարտականությունների կատարման ընթացքում գործել՝ ելնելով ՀՊՏՀ-ի շահերից։
15. Հոգաբարձուների խորհրդի անդամի լիազորությունը դադարում է՝

1) հոգաբարձուների խորհրդի նախագահին տրված իր գրավոր դիմումի հիման վրա.

2) նրա կողմից իր պարտականությունները պատշաճ չկատարելու դեպքում՝ հոգաբարձուների խորհրդի մնացած անդամների ձայների առնվազն 3/4-ով.

3) լիազորությունների ժամկետի ավարտման դեպքում.

4) եթե դադարել են հոգաբարձուների խորհրդի անդամների ընդհանուր թվի կեսի կամ կեսից ավելիի լիազորությունները.

5) դատարանի` օրինական ուժի մեջ մտած վճռով անգործունակ ճանաչվելու դեպքում.

6) նրան առաջադրած անձի որոշմամբ.

7) նրա մահվան դեպքում:

1. Հոգաբարձուների խորհրդի անդամի լիազորությունը դադարելու դեպքում նրա փոխարեն նոր անդամ նշանակվում է նախկին անդամի նշանակման կարգով՝ոչ ուշ, քան հոգաբարձուների խորհրդի անդամի թափուր տեղ առաջանալու մասին ռեկտորի ծանուցումն ստանալու օրվանից հետո 30 օրվա ընթացքում: Հոգաբարձուների խորհրդի անդամի թափուր տեղ առաջանալու մասին տեղեկացված լինելու օրվանից ոչ ուշ, քան 10 օրվա ընթացքում ռեկտորը տեղեկացնում է հիմնադրին, հոգաբարձուների խորհրդի անդամներին նշանակած անձանց կամ մարմիններին, ՀՊՏՀ-ի մարմիններին:
2. Հոգաբարձուների խորհուրդն իր գործունեությունն իրականացնում է նիստերի միջոցով, որոնք գումարվում են տարեկան առնվազն մեկ անգամ՝ հոգաբարձուների խորհրդի նախագահի կողմից։ Հոգաբարձուների խորհրդի նիստերը կարող են հրավիրվել նաև հոգաբարձուների խորհրդի անդամների 1/3-ի պահանջով՝ հոգաբարձուների խորհրդի նախագահին համապատասխան պահանջը ներկայացվելուց հետո 30 օրվա ընթացքում։Հոգաբարձուների խորհրդի նիստերը կարող են անցկացվել տեղեկատվական տեխնոլոգիաների և այլ հեռահաղորդակցության միջոցների կիրառմամբ, ինչպես նաև հարցման կարգով։ Հոգաբարձուների խորհրդի նիստն իրավազոր է, եթե դրան մասնակցում է խորհրդի անդամների կեսից ավելին։Քվեարկության ժամանակ հոգաբարձուների խորհրդի յուրաքանչյուր անդամ ունի մեկ ձայնի իրավունք։ Հոգաբարձուների խորհրդի որոշումներն ընդունվում են օրենքով սահմանված կարգով։ Եթե հոգաբարձուների խորհրդի նիստում քննարկվում է խորհրդի որևէ անդամի կամ նրա հետ փոխկապակցված անձի գույքային կամ այլ շահերի վերաբերյալ հարց, ապա խորհրդի տվյալ անդամը քվեարկությանը չի մասնակցում։
3. Խորհրդի նիստերն արձանագրվում են:
4. Հոգաբարձուների խորհրդի իրավասություններն են`
	1. իր աշխատակարգի հաստատումը.
	2. Ռեկտորի ընտրության կանոնակարգի մշակումը, հաստատումը, ընտրության կազմակերպումը, ռեկտորի ընտրության և լիազորությունների վաղաժամկետ դադարեցման մասին որոշումների ընդունումը.
	3. Ռեկտորի տարեկան հաշվետվության լսումն ու գնահատումը.
	4. ՀՊՏՀ-ի ռազմավարական ծրագրերի հաստատումը.
	5. ՀՊՏՀ-ի կողմից իրականացվող (այդ թվում` անձամբ) ձեռնարկատիրական գործունեության տեսակների սահմանումը.
	6. ՀՊՏՀ-ի կառուցվածքի հաստատումը.
	7. ՀՊՏՀ-ի կառուցվածքային ստորաբաժանումների կանոնադրությունների հաստատումը.
	8. ՀՊՏՀ ռեկտորի առաջարկությամբ պաշտոնի է նշանակել և պաշտոնից ազատում ՀՊՏՀ-ի կողմից ստեղծված տնտեսական ընկերությունների, ներկայացուցչությունների տնօրեններին.
	9. ՀՊՏՀ-ի հաստիքացուցակի հաստատումը.
	10. ՀՊՏՀ-ի բյուջեի և դրա փոփոխությունների, տարեկան ֆինանսական հաշվետվությունների ու ՀՊՏՀ-ի գործունեության մասին տարեկան հաշվետվությունների և տարեկան հաշվեկշռի հաստատումը.
	11. տնտեսական ընկերությունների ստեղծման կամ դրանցում մասնակցության, ինչպես նաև մասնաճյուղերի, ներկայացուցչությունների և հիմնարկների ստեղծման ու դրանց կանոնադրությունների հաստատման մասին որոշման ընդունումը.
	12. ՀՊՏՀ-ի գործունեության, այդ թվում՝ ֆինանսատնտեսական գործունեության վերահսկողությունը, ֆինանսական հաշվետվությունների աուդիտ իրականացնող անձի ընտրությունը.
	13. հոգաբարձուների խորհրդի նախագահի ընտրության և նրա լիազորությունների վաղաժամկետ դադարման մասին որոշումների ընդունումը.
	14. ՀՊՏՀ -ի՝ սույն կանոնադրությամբ նախատեսված այլ մարմինների ձևավորումը.
	15. ռեկտորի՝ Հայաստանի Հանրապետության օրենսդրությանը հակասող հրամանների, հրահանգների և ցուցումների կասեցումը կամ դրանք ուժը կորցրած ճանաչելը.
	16. իր որոշումների կատարման ընթացքի վերահսկումը.
	17. ՀՊՏՀ-ի լուծարման հարցով դատարան դիմելու մասին որոշման ընդունումը.
	18. ՀՊՏՀ-ի լուծարման հանձնաժողովի (լուծարողի) նշանակումը, լուծարման կարգի ու ժամկետների սահմանումը, լուծարման միջանկյալ հաշվեկշռի և լուծարման հաշվեկշռի հաստատումը.
	19. ՀՊՏՀ-ի կանոնադրության մեջ փոփոխություններ ու լրացումներ կատարելու, նոր խմբագրությամբ կանոնադրություն հաստատելու մասին որոշումների ընդունումը.
	20. ՀՊՏՀ-ի գույքի տնօրինման կարգի հաստատումը.
	21. քսան միլիոն դրամի կամ դրան համարժեք արտարժույթի սահմանաչափը գերազանցող գործարքների կնքմանը համաձայնություն տալը.
	22. ռեկտորի կողմից ներկայացված ռազմավարական նշանակության ծրագրերին և պայմանագրերին համաձայնություն տալը.
	23. օրենքով, սույն կանոնադրությամբ նախատեսված, ինչպես նաև ՀՊՏՀ-ի մյուս մարմիններին օրենքով չվերապահված այլ լիազորությունների իրականացումը։
5. Հոգաբարձուների խորհրդի իրավասությանը պատկանող հարցերը չեն կարող փոխանցվել այլ մարմնի։
6. Հոգաբարձուների խորհուրդն իրավունք ունի ծանոթանալու ՀՊՏՀ-ի բոլոր փաստաթղթերին։
7. Հոգաբարձուների խորհրդի նախագահը՝
	1. գումարում է հոգաբարձուների խորհրդի նիստերը և նախագահում դրանք.
	2. ստորագրում է հոգաբարձուների խորհրդի որոշումները.
	3. կազմակերպում է հոգաբարձուների խորհրդի աշխատանքները, անհրաժեշտության դեպքում կարող է կազմավորել հանձնախմբեր և նշանակել դրանց նախագահներին, մասնավորապես, ՀՊՏՀ-ի՝ սույն կանոնադրությամբ նախատեսված ֆինանսատնտեսական գործունեության վերահսկման (ստուգում, ուսումնասիրում և այլն) և սույն կանոնադրության 39-րդ կետի 8-րդ, 9-րդ, 10-րդ, 17-րդև 18-րդ ենթակետերով նախատեսված հարցերի նախնական քննարկում իրականացնելու և դրանց վերաբերյալ հոգաբարձուների խորհուրդ եզրակացություններ ( տեղեկանքներ) ներկայացնելու համար.
	4. կազմակերպում է հոգաբարձուների խորհրդի նիստերի արձանագրության վարումը.
	5. հոգաբարձուների խորհրդի քննարկմանն է ներկայացնում հոգաբարձուների խորհրդի անդամների լիազորությունների դադարեցման մասին որոշման նախագիծը՝օրենքով նախատեսված դեպքերում.
	6. ՀՊՏՀ-ի անունից ռեկտորի հետ կնքում է աշխատանքային պայմանագիր։
8. Հոգաբարձուների խորհրդի նախագահի բացակայության դեպքում նրա պարտականությունները, հոգաբարձուների խորհրդի որոշմամբ, կատարում է հոգաբարձուների խորհրդի անդամներից մեկը։
9. ՀՊՏՀ-ի գիտական խորհուրդը (այսուհետ՝ գիտական խորհուրդ) ձևավորվում է սույն կանոնադրության համաձայն։ Այն ՀՊՏՀ-ի ուսումնամեթոդական, գիտահետազոտական ու գիտատեխնիկական գործունեությունը պլանավորող, համակարգող և կարգավորող կոլեգիալ մարմին է:
10. Գիտական խորհուրդը գործում է ռեկտորի նախագահությամբ: Գիտական խորհրդի լիազորությունների ժամկետը 5 տարի է: Գիտական խորհրդի նիստերը գումարվում են ուսումնական տարվա ընթացքում՝առնվազն 8 անգամ:
11. Գիտական խորհուրդը՝
	1. հաստատում է իր կանոնակարգը.
	2. հատկացված ընդհանուր չափաքանակների շրջանակներում քննարկում և ընդունում է որոշումներ ՀՊՏՀ-ի՝ ըստ կրթական ծրագրերի և մասնագիտությունների ընդունելության վերաբերյալ.
	3. հաստատում է աշխատողների վերապատրաստաման և ատեստավորման անցկացման կարգերը, ուսումնական գործընթացը կանոնակարգող իրավական ակտեր.
	4. քննարկում և հաստատում է կրթական ծրագրերը, ըստ մասնագիտությունների սահմանում է վճարաչափերը.
	5. քննարկում է գիտական գործունեության գլխավոր և հեռանկարային ուղղությունները, լսում գիտական հաղորդումներ ՀՊՏՀ-ում կատարվող կարևորագույն գիտահետազոտական և գիտամեթոդական աշխատանքների արդյունքների մասին.
	6. ընդունում է պատվավոր կոչումներ շնորհելու, մրցանակներ, անվանական և այլ կրթաթոշակներ տալու, հանրապետական ու միջազգային պարգևների և կոչումների համար թեկնածություններներ կայացնելու, լսարաններ, ստորաբաժանումներ անվանակոչելու մասին որոշումներ.
	7. հաստատում է ֆակուլտետների դեկանների, ամբիոնների վարիչների, պրոֆեսորների, դոցենտների,դասախոսների և ասիստենտների մրցույթի անցկացման, ընտրության և տեղակալման կարգը.
	8. հաստատում է ուսանողական գիտական ընկերության կանոնադրությունը.
	9. շնորհում է գիտական կոչումներ,
	10. ՀՊՏՀ-ի գործունեության բնագավառներին, նպատակներին և խնդիրներին համապատասխան՝ լիազոր մարմին է ներկայացնում առաջարկություններ ՀՊՏՀ-ի գործունեության հիմնական ուղղությունների, այդ թվում` նոր մասնագիտություններով կրթական ծրագրեր իրականացնելու վերաբերյալ.
	11. քննարկում և հրատարակության է երաշխավորում մենագրություններ, դասագրքեր, ուսումնական ձեռնարկներ, ժողովածուներ և այլ նյութեր.
	12. ըստ անհրաժեշտության ստեղծում է գիտական խորհրդին կից գործող մշտական և ժամանակավոր հանձնաժողովներ, սահմանում դրանց կառուցվածքը, կազմերի ձևավորման կարգը և աշխատակարգը.
	13. իրականացնում է Հայաստանի Հանրապետության օրենսդրությունից և սույն կանոնադրությունից բխող այլ լիազորություններ:
12. Գիտական խորհրդի անդամների ընդհանուր թիվը չի կարող գերազանցել 70-ը:
13. Գիտական խորհրդի կազմում ի պաշտոնե ընդգրկվում են ռեկտորը, որը գիտական խորհրդի նախագահն է, պրոռեկտորները, գիտական քարտուղարը: Գիտական խորհրդի կազմում ընդգրկվում են ՀՊՏՀ-ի համապատասխան ստորաբաժանումների ղեկավարներ, ընտրովի անդամներ, ռեկտորի կողմից նշանակված անձինք: ՀՊՏՀ-ի գիտական խորհրդի անդամների թվի առնվազն քսանհինգ տոկոսը սովորողներն են, որոնց առաջադրում են համապատասխան ֆակուլտետների ուսանողական խորհուրդները, իսկ ընտրությունն իրականացնում է ՀՊՏՀ-ի ուսանողական խորհուրդը: Գիտական խորհրդի կազմը հաստատվում է ռեկտորի կողմից:
14. Գիտական խորհրդի նիստը համարվում է իրավազոր՝ նրա անդամների 2/3-ի ներկայության դեպքում։ Որոշումներն ընդունվում են խորհրդի ներկա անդամների ձայների պարզ մեծամասնությամբ, բաց կամ փակ քվեարկությամբ։Գիտական խորհրդի նիստերը կարող են անցկացվել տեղեկատվական տեխնոլոգիաների և այլ հեռահաղորդակցության միջոցների կիրառմամբ, ինչպես նաև հարցման միջոցով:
15. Գիտական խորհրդի արտահերթ նիստերը կարող են հրավիրվել գիտական խորհրդի նախագահի առաջարկով, ինչպես նաև գիտական խորհրդի անդամների 1/3-ի պահանջով։Գիտական խորհրդի նախագահն արտահերթ նիստ հրավիրելու վերաբերյալ պահանջն ստանալուց հետո 10-օրյա ժամկետում պարտավոր է ապահովել նիստի գումարումը:
16. ՀՊՏՀ-ի ընթացիկ գործունեությունը ղեկավարում է ռեկտորը: Ռեկտորն իր իրավասության սահմաններում, Հայաստանի Հանրապետության օրենսդրությանն ու սույն կանոնադրությանը համապատասխան, գործում է միանձնյա:
17. Ռեկտորի իրավունքներն ու պարտականությունները սահմանվում են Հայաստանի Հանրապետության օրենսդրությամբ, սույն կանոնադրությամբ և նրա հետ կնքված աշխատանքային պայմանագրով։
18. ՀՊՏՀ-ի ռեկտորը՝

1) տնօրինում է ՀՊՏՀ-ի գույքը, այդ թվում՝ ֆինանսական միջոցները, գործարքներ է կնքում ՀՊՏՀ-ի անունից.

* 1. ներկայացնում է ՀՊՏՀ-ն Հայաստանի Հանրապետությունում և օտարերկրյա պետություններում.
	2. գործում է առանց լիազորագրի.
	3. տալիս է լիազորագրեր.

5) սահմանված կարգով կնքում է պայմանագրեր, այդ թվում` աշխատանքային,

6) բանկերում բացում է ՀՊՏՀ-ի հաշվարկային (այդ թվում` արտարժութային) և այլ հաշիվներ.

7) հոգաբարձուների խորհրդի հաստատմանն է ներկայացնում ՀՊՏՀ-ի աշխատանքային ներքին կանոնակարգը, առանձնացված ստորաբաժանումների, հիմնարկների ու ՀՊՏՀ-ի կողմից հիմնադրվող տնտեսական ընկերությունների կանոնադրությունները, ՀՊՏՀ-ի վարչակազմակերպական կառուցվածքը, հաստիքացուցակը.

8) իր իրավասության սահմաններում ընդունում է հրամաններ, հրահանգներ, կատարման համար տալիս է պարտադիր ցուցումներ և վերահսկում դրանց կատարումը.

9) սահմանված կարգով աշխատանքի է ընդունում և աշխատանքից ազատում պրոռեկտորներին, առանձնացված և կառուցվածքային ստորաբաժանումների, հիմնարկների ղեկավարներին, ՀՊՏՀ աշխատողներին, նրանց նկատմամբ կիրառում է խրախուսման և կարգապահական պատասխանատվության միջոցներ

10) ղեկավարում է ՀՊՏՀ-ի կրթական, գիտական, արտադրական, տնտեսական, ֆինանսական, միջազգային և այլ գործունեությունը.

1. կազմակերպում է ՀՊՏՀ-ի գիտական խորհրդի, կառուցվածքային ստորաբաժանումների աշխատանքները` ապահովելով դրանց ներդաշնակ գործունեությունը.
2. հրավիրում է ՀՊՏՀ-ի գիտական խորհրդի, ռեկտորատի նիստերը.
3. տարեկան հաշվետվություն է ներկայացնում ՀՊՏՀ-ի հոգաբարձուների խորհրդին.
4. ՀՊՏՀ-ի հոգաբարձուների խորհրդի հաստատմանն է ներկայացնում տարեկան բյուջեի նախագիծը, զարգացման ռազմավարական ծրագրերը, ՀՊՏՀ-ի կանոնադրության կամ դրանում փոփոխություններ ու լրացումներ կատարելու մասին որոշումների նախագծերը.
5. ՀՊՏՀ-ի հոգաբարձուների խորհրդի հաստատմանն է ներկայացնում կառուցվածքային ստորաբաժանումների կանոնադրությունները.
6. ապահովում է ՀՊՏՀ-ի հոգաբարձուների խորհրդի և գիտական խորհրդի որոշումների

կատարումը.

1. ՀՊՏՀ-ի հոգաբարձուների խորհրդի հաստատմանն է ներկայացնում կառուցվածքային ստորաբաժանումներ ստեղծելու, վերակազմակերպելու կամ լուծարելու վերաբերյալ նախագծեր.
2. սույն կանոնադրությանը համապատասխան` կազմավորում է ՀՊՏՀ-ի գիտական խորհուրդը և կառուցվածքային ստորաբաժանումների կոլեգիալ կառավարման մարմինները.
3. ընդունում է ուսանողների ընդունելության, հեռացման, վերականգնման, համապատասխան արձակուրդ ձևակերպելու, խրախուսման միջոցներ և կարգապահական տույժեր կիրառելու, որակավորման աստիճան շնորհելու, ուսանողական նպաստ հատկացնելու և ՀՊՏՀ-ի գործունեությանը վերաբերող այլ հրամաններ.
4. սահմանում է պրոռեկտորների գործունեության ոլորտները և իրավասությունը.
5. ՀՊՏՀ հոգաբրձուների խորհրդին առաջարկում է պաշտոնի նշանակել և պաշտոնից ազատել ՀՊՏՀ-ի կողմից ստեղծված տնտեսական ընկերությունների, ներկայացուցչությունների տնօրեններին.
6. Կնքում է մինչև *քսան միլիոն* դրամի կամ դրան համարժեք արտարժույթի չափով պայմանագրեր՝ սույն կանոնադրությանը համապատասխան.
7. կասեցնում է ՀՊՏՀ-ի գիտական խորհրդի և կառուցվածքային ստորաբաժանումների կառավարման մարմինների և պաշտոնատար անձանց այն որոշումները, որոնք չեն բխում նրանց իրավասությունից, հակասում են Հայաստանի Հանրապետության օրենսդրությանն ու սույն կանոնադրությանը, և նշանակում է դրանց վերաքննարկում.
8. իր բացակայության ժամանակ ռեկտորի պարտականությունների կատարումը հանձնարարում է պրոռեկտորներից մեկին.
9. ձևավորում է ռեկտորին կից խորհրդատվական (խորհրդակցական) մարմիններ, սահմանում է դրանց կազմն ու լիազորությունները.
10. իրականացնում է Հայաստանի Հանրապետության օրենսդրությանը չհակասող և ՀՊՏՀ-ի այլ մարմիններին չվերապահված լիազորություններ.
11. Համալսարանի ռեկտոր կարող է ընտրվել տնտեսագիտության դոկտորի գիտական աստիճան և պրոֆեսորի գիտական կոչում ունեցող, բուհում վերջին 10 տարվա ընթացքում առնվազն 5 տարվա վարչական կամ գիտամանկավարժական աշխատանքի փորձ ունեցող անձը։
12. Ռեկտորն ընտրվում է բաց մրցույթով՝ հոգաբարձուների խորհրդի նիստում, գաղտնի քվեարկությամբ, 5 տարի ժամկետով։ Ռեկտորի պաշտոնում ընտրված է համարվում այն թեկնածուն, ով հավաքել է հոգաբարձուների խորհրդի ցուցակային կազմի 50 տոկոսից ավելի ձայն: Նույն անձը չի կարող ավելի քան 2 անգամ անընդմեջ ընտրվել ռեկտորի պաշտոնում:
13. Ռեկտորի ընտրության արդյունքները հաստատում է հիմնադիրը: Արդյունքներն անվավեր ճանաչելու դեպքում, Հայաստանի Հանրապետության օրենսդրությանը համապատասխան նշանակվում է ռեկտորի նոր ընտրություն: Եթե նույն թեկնածուն ընտրության ժամանակ հավաքում է խորհրդի անդամների ձայների առնվազն երկու երրորդը, ապա հիմնադիրը հաստատում է խորհրդի որոշումը:
14. Ռեկտորն այլ կազմակերպություններում կարող է վճարովի պաշտոններ զբաղեցնել միայն հոգաբարձուների խորհրդի համաձայնությամբ:
15. ՀՊՏՀ-ի ռեկտորատը ռեկտորին կից խորհրդակցական մարմին է, որը ձևավորվում է ՀՊՏՀ-ի ռեկտորի հրամանով:
16. Պրոռեկտորներն իրականացնում են ՀՊՏՀ-ի գործունեության որոշակի ոլորտի անմիջական ղեկավարում` ռեկտորի հանձնարարություններին, հրամաններին և կարգադրություններին համապատասխան:

**VI. ՀՊՏՀ-ԻԳՈՐԾՈՒՆԵՈՒԹՅՈՒՆԸ**

1. ՀՊՏՀ-ն ինքնուրույն է պլանավորում իր գործունեությունը, մշակում զարգացման հեռանկարներ և ընդունում իր գործունեության վերաբերյալ որոշումներ։
2. ՀՊՏՀ-ի` այլ իրավաբանական և ֆիզիկական անձանց հետ գործունեության բոլոր հարաբերություններն իրականացվում են ՀՀ օրենսդրությանը համապատասխան:
3. ՀՊՏՀ-ն ինքնուրույն է ընտրում իր կողմից կնքվող պայմանագրերի առարկան և պայմանները։
4. Իր կանոնադրական գործունեությունն իրականացնելիս՝ ՀՊՏՀ-ն իրավունք ունի սեփական նախաձեռնությամբ ընդունելու Հայաստանի Հանրապետության օրենսդրությանը չհակասող ցանկացած որոշում։
5. ՀՊՏՀ-ն ձեռնարկատիրական գործունեություն իրականացնում է միայն այն դեպքերում, երբ դա համապատասխանում է իր կանոնադրությանը կամ ծառայում իր կանոնադրական նպատակների իրականացմանը։ ՀՊՏՀ-ն կարող է ձեռնարկատիրական գործունեություն իրականացնել անձամբ կամ այդ նպատակով ստեղծել տնտեսական ընկերություններ, կամ լինել դրանց մասնակից։
6. Հիմնադրի կողմից ՀՊՏՀ-ին՝որպես հիմնադրի ներդրում հանձնված գույքը ՀՊՏՀ-ի սեփականությունն է։ՀՊՏՀ-ն այդ գույքն օգտագործում է իր կանոնադրությամբ սահմանված կարգով։
7. ՀՊՏՀ-ի սեփական միջոցներով ձեռքբերված գույքը և օրենքով սահմանված այլ աղբյուրներից ձևավորված գույքը ՀՊՏՀ-ի սեփականությունն են։ՀՊՏՀ-ն այդ գույքն օգտագործում է իր կանոնադրությամբ սահմանված կարգով։
8. Այլ քաղաքացիների, կազմակերպությունների կողմից որպես կամավոր գույքային ներդրում հանձնված գույքը, ներառյալ դրամական միջոցները, բաժնետոմսերը, այլ արժեթղթեր և մտավոր սեփականության նկատմամբ իրավունքները ՀՊՏՀ-ի սեփականությունն են։
9. ՀՊՏՀ-ի սեփականությունը հանդիսացող և նրան օգտագործման հանձնված ընդհանուր ակտիվների արժեքի 20 տոկոսը գերազանցող գործարքները կնքվում են Հայաստանի Հանրապետության կառավարության համաձայնությամբ:
10. ՀՊՏՀ-ի սեփականությունը և օգտագործման իրավունքով հանձնված գույքը չի կարող օգտագործվել ի շահ ՀՊՏՀ-ի մարմինների անդամների, ինչպես նաև ՀՊՏՀ-ի աշխատողների, բացառությամբ աշխատողների աշխատավարձի և, ՀՊՏՀ-ի մարմինների անդամների պարտականությունների կատարմամբ պայմանավորված, փոխհատուցման ենթակա ծախսերի, ինչպես նաև այն դեպքերի, երբ ՀՊՏՀ-ի հիմնադիրը, ՀՊՏՀ-ի մարմինների անդամները, ինչպես նաև ՀՊՏՀ-ի աշխատողները կանոնադրությամբ նախատեսված շահառուներեն։

**VII. ՀՊՏՀ-ՈՒՄՈՒՍՈՒՄՆԱԿԱՆ ԵՎ ԳԻՏԱԿԱՆ ԳՈՐԾԸՆԹԱՑԻ ԿԱԶՄԱԿԵՐՊՈՒՄՆ ՈՒ ՖԻՆԱՆՍԱՎՈՐՈՒՄԸ**

1. ՀՊՏՀ-ում բարձրագույն կրթությունն իրականացվում է բակալավրի, մագիստրոսի կրթական ծրագրերով և հետբուհական մասնագիտական կրթություն՝ հետազոտողի ծրագրով (ասպիրանտուրա, հայցորդություն):
2. ՀՊՏՀ-ն կարող է իրականացնել նաև հանրակրթական, նախնական/արհեստագործական/ միջին մասնագիտական, լրացուցիչ կրթական ծրագրեր:
3. Սովորողների` ՀՊՏՀ ընդունելությունը և ուսուցման մեկ մակարդակից մյուսին անցումը կատարվում են Հայաստանի Հանրապետության օրենսդրությանը և այլ իրավական ակտերին համապատասխան:
4. Օտարերկրյա քաղաքացիների և քաղաքացիություն չունեցող անձանց՝ վճարովի հիմունքներով ուսուցումն իրականացվում է օրենքով սահմանված կարգով:
5. ՀՊՏՀ-ում կիրառվում է բարձրագույն կրթության աստիճանական համակարգ: Ուսուցման յուրաքանչյուր աստիճանի շրջանավարտին տրվում է համապատասխան որակավորում և ավարտական փաստաթուղթ:
6. Լրացուցիչ մասնագիտական կրթական ծրագիրն ավարտած և ամփոփիչ ատեստավորումն անցած անձանց տրվում է ՀՊՏՀ-ի կողմից սահմանված նմուշի ավարտական փաստաթուղթ (վկայագիր, հավաստագիր):
7. ՀՊՏՀ-ում ուսուցումը կարող է իրականացվել առկա, հեռակա, դրսեկության և հեռավար ձևերով: Թույլատրելի է բարձրագույն և հետբուհական կրթություն ստանալու տարբեր ձևերի զուգակցումը:
8. ՀՊՏՀ-ի հիմնական կրթական ծրագրերով ուսումնառությունն իրականացվում է կրեդիտների կուտակման և փոխանցման համաեվրոպական համակարգին համապատասխան:
9. ՀՊՏՀ-ում գործում է որակի ներքին ապահովման և վերահսկման համակարգ, որի նպատակը կրթության որակի շարունակական բարելավումն է:
10. ՀՊՏՀ-ի ասպիրանտուրա ընդունելությունն իրականացվում է մագիստրոսի կամ դիպլոմավորված մասնագետի որակավորման հիման վրա` ըստ դիմորդների մրցութային ընդունելության քննությունների արդյունքների:
11. ՀՊՏՀ-ում իրականացվող գիտահետազոտական աշխատանքներին կարող են մասնակցել ՀՊՏՀ-ի աշխատողները և սովորողները, ինչպես նաև պայմանագրային հիմունքներով հրավիրված այլ մասնագետներ:
12. ՀՊՏՀ-ն կազմակերպում և անցկացնում է գիտաժողովներ, համաժողովներ, խորհրդակցություններ, սեմինարներ, հրատարակում է գիտական պարբերականներ, ժողովածուներ, մենագրություններ, դասագրքեր, ուսումնական ձեռնարկներ:
13. Հայաստանի Հանրապետության պետական բյուջեի միջոցներով իրականացվող գիտահետազոտական, նախագծային, կոնստրուկտորական, փորձարարական և այլ աշխատանքների պլանավորումը, ֆինանսավորումը, հաշվետվությունն իրականացվում են Հայաստանի Հանրապետության օրենսդրությամբ սահմանված կարգով:

**VIII. ՀՊՏՀ-Ի ԿԱՌՈՒՑՎԱԾՔԸ**

1. ՀՊՏՀ-ի կառուցվածքային ստորաբաժանումներն են ֆակուլտետները, ամբիոնները, բաժինները և այլ ստորաբաժանումներ:
2. ՀՊՏՀ-ի կառուցվածքային ստորաբաժանման կարգավիճակը և իրավասությունը սահմանվում են Հայաստանի Հանրապետության օրենսդրությամբ և սույն կանոնադրությամբ:
3. ՀՊՏՀ-ի ֆակուլտետը գործում է իր կանոնադրությանը համապատասխան:
4. Ֆակուլտետը, ելնելով իր կողմից իրականացվող ուսումնական, մանկավարժական, մեթոդական, գիտական, ուսումնաօժանդակ և ինժեներատեխնիկական աշխատանքներից, ըստ սահմանված չափանիշների, կազմում է իր հաստիքացուցակի նախագիծը և ներկայացնում ՀՊՏՀ-ի ռեկտորին:
5. Ֆակուլտետը կարող է կազմված լինել ամբիոններից, ուսումնական, գիտական ու օժանդակ այլ ստորաբաժանումներից:
6. Ֆակուլտետի կառավարման մարմիններն են ֆակուլտետի խորհուրդը և դեկանը:
7. Ֆակուլտետի կառավարման կոլեգիալ մարմինը ֆակուլտետի խորհուրդն է, որի նախագահը ֆակուլտետի դեկան է: Ֆակուլտետի խորհրդի կազմում ընդգրկվում են դեկանի տեղակալները, ֆակուլտետի ամբիոնների վարիչները, ֆակուլտետի պրոֆեսորադասախոսական կազմի ներկայացուցիչներ՝ յուրաքանչյուր ամբիոնից ոչ ավել, քան երկու ներկայացուցիչ, կարող են ընդգրկվել ոլորտի այլ մասնագետներ, սովորողներ: Ֆակուլտետի խորհրդի անդամների թվի առնվազն 25 տոկոսը սովորողներն են, որոնց առաջադրումն ու ընտրությունն իրականացնում է ֆակուլտետի ուսանողական խորհուրդը:
8. Ֆակուլտետի խորհրդի ձևավորման ու գործունեության կարգը և անդամների թվաքանակը սահմանվում է ֆակուլտետի կանոնադրությամբ:
9. Ֆակուլտետի խորհուրդը`
	1. ՀՊՏՀ-ի ռեկտորին ներկայացնում է առաջարկություն ֆակուլտետի կառուցվածքում ամբիոններ և այլ կառուցվածքային ստորաբաժանումներ ստեղծելու, լուծարելու, վերակազմավորելու վերաբերյալ.
	2. ընդունում է որոշում ֆակուլտետի կրթական, գիտական աշխատանքի, միջազգային կապերի և այլ հարցերի վերաբերյալ և համապատասխան առաջարկություններ է ներկայացնում ռեկտորին.
	3. լսում է ֆակուլտետի դեկանի ամենամյա հաշվետվությունը և գնահատում նրա գործունեությունը.
	4. ՀՊՏՀ-ի գիտական խորհրդի հաստատմանն է ներկայացնում ֆակուլտետի կանոնադրությունը.
	5. առաջադրում է ՀՊՏՀ-ի հոգաբարձուների խորհրդում և ՀՊՏՀ-ի գիտական խորհրդում ֆակուլտետի ներկայացուցիչների թեկնածուներ.
	6. լուծում է ֆակուլտետի ուսումնական, գիտական աշխատանքի, միջազգային կապերի և այլ գործունեության հարցերը.
	7. լուծում է սույն կանոնադրությունից և ՀՊՏՀ-ի այլ ներքին իրավական ակտերից բխող` ֆակուլտետի ուսումնամեթոդական և գիտահետազոտական գործունեությանը վերաբերող այլ հարցեր:
10. Ֆակուլտետի գործունեությունը կազմակերպում և ղեկավարում է ֆակուլտետի դեկանը` իր իրավասության սահմաններում և սույն կանոնադրության համաձայն:
11. Ֆակուլտետի դեկան կարող է ընտրվել այն պրոֆեսորը կամ դոցենտը, որն ունի դոկտորի կամ գիտությունների թեկնածուի գիտական աստիճան:
12. Դեկանն ընտրվում է գիտական խորհրդում` փակ, գաղտնի քվեարկությամբ` մինչև 5 տարի ժամկետով: Ընտրությունների արդյունքների հիման վրա ընտրված դեկանին պաշտոնի է նշանակում ՀՊՏՀ-ի ռեկտորը և սահմանված կարգով կնքում է պայմանագիր՝ մինչև 5 տարի ժամկետով: Դեկանի ընտրությունը կազմակերպվում և իրականացվում է ՀՊՏՀ-ի գիտական խորհրդի կողմից հաստատված՝ դեկանների ընտրության կանոնակարգին համապատասխան: Դեկանն իր պաշտոնը կարող է զբաղեցնել ոչ ավելի, քան 2 ժամկետ անընդմեջ:
13. Ֆակուլտետի դեկանի գործունեությունը համարվում է վարչական և գիտամանկավարժական աշխատանք:
14. Ֆակուլտետի դեկանը՝
	1. ղեկավարում է ֆակուլտետի կրթական, գիտական, արտադրական, միջազգային և այլ գործունեությունը.
	2. ապահովում է ՀՊՏՀ-ի մարմինների և ֆակուլտետի խորհրդիորոշումներիկատարումը.
	3. ռեկտորի հաստատմանն է ներկայացնում դեկանի տեղակալների, ֆակուլտետի խորհրդի անդամների և ֆակուլտետի խորհրդի քարտուղարի թեկնածությունները.
	4. Սահմանված կարգով ռեկտորին ներկայացնում է առաջարկություն ուսանողներին հեռացնելու, վերականգնելու վերաբերյալ.
	5. ընդունում է հրամաններ ուսանողներին կուրսից կուրս փոխադրելու վերաբերյալ.
	6. Իրականացնում Հայաստանի Հանրապետության օրենսդրությամբ, սույն կանոնադրությամբ, ֆակուլտետի կանոնադրությամբ նախատեսված այլ լիազորություններ:
15. Ֆակուլտետի խորհրդի նիստերի միջև ընկած ժամանակահատվածում ֆակուլտետին առնչվող ընթացիկ հարցերը քննարկվում և լուծվում են դեկանատի նիստում, որին մասնակցում են դեկանը, դեկանի տեղակալը (եթե այդպիսիք կան), ֆակուլտետի կազմի մեջ մտնող ամբիոնների վարիչները, ֆակուլտետի խորհրդի քարտուղարը,ֆակուլտետի ուսանողական խորհրդի և ֆակուլտետի ուսանողական գիտական ընկերության նախագահները: Դեկանատի նիստերն արձանագրվում են:
16. Ամբիոնները ֆակուլտետի ուսումնագիտական գործընթացի կազմակերպման կառուցվածքային հիմնական ստորաբաժանումներն են, որոնք գործում են սույն կանոնադրության և ֆակուլտետների ամբիոնների կանոնադրությունների հիման վրա: Ամբիոնի գիտամանկավարժական կազմում ընդգրկվում են պրոֆեսորները, դոցենտները, ասիստենտները և դասախոսները:
17. Ամբիոնը գործում է սույն կանոնադրությանը և ֆակուլտետի կանոնադրությանը համապատասխան:
18. Ամբիոնը, ելնելով կատարվող մանկավարժական, գիտական, ուսումնաօժանդակ և ինժեներատեխնիկական աշխատանքների ծավալից ու ձևերից, ըստ սահմանված չափանիշների, մշակում է իր աշխատողների ուսումնական բեռնվածությունը:
19. ՀՊՏՀ-ի ամբիոնում պրոֆեսորադասախոսական կազմի աշխատանքի ընդունումը, նրանց և ՀՊՏՀ-ի միջև աշխատանքային հարաբերություններն իրականացվում են պայմանագրային հիմունքներով, բաց մրցութային կարգով:
20. Ամբիոնը ղեկավարում է վարիչը, որն ընտրվում է բաց մրցույթի հիման վրա, գիտական խորհրդի կողմից, փակ, գաղտնի քվեարկությամբ, մինչև 5 տարի ժամկետով: Ընտրությունների արդյունքների հիման վրա ամբիոնի վարիչին պաշտոնի է նշանակում ռեկտորը: Ամբիոնի վարիչի ընտրությունը կազմակերպվում և իրականացվում է ՀՊՏՀ-ի գիտական խորհրդի կողմից հաստատված՝ամբիոնի վարիչի ընտրության անոնակարգին համապատասխան: Ամբիոնի վարիչի գործունեությունը համարվում է գիտամանկավարժական աշխատանք: Ամբիոնի վարիչն իր պաշտոնը կարող է զբաղեցնել ոչ ավելի, քան 2 ժամկետ անընդմեջ:
21. Ամբիոնի վարիչ կարող է ընտրվել այն պրոֆեսորը կամ դոցենտը, որն ունի դոկտորի կամ գիտությունների թեկնածուի գիտական աստիճան:
22. Ֆակուլտետի մյուս ստորաբաժանումների ձևավորման և գործունեության կարգը սահմանվում է ֆակուլտետի կանոնադրությամբ:
23. ՀՊՏՀ մյուս կառուցվածքային ստորաբաժանումների գործունեության կարգը սահմանվում է ՀՊՏՀ գիտական խորհրդի կողմից հաստատված կանոնադրություններով:
24. ՀՊՏՀ-ի մասնաճյուղը ՀՊՏՀ-ի առանձնացված ստորաբաժանում է, որը գործում է իր կանոնադրության համաձայն:
25. Մասնաճյուղի ստեղծման և գործունեության դադարեցման կարգը սահմանվում է Հայաստանի Հանրապետության օրենսդրությամբ:
26. Մասնաճյուղի կառավարման մարմիններն են մասնաճյուղի գիտական խորհուրդը և տնօրենը, որոնք իրենց իրավասությունների սահմաններում ընդունում են ինքնուրույն որոշումներ, եթե դրանք չեն հակասում Հայաստանի Հանրապետության օրենսդրությանը, սույն կանոնադրությանը և մասնաճյուղի կանոնադրությանը:
27. ՀՊՏՀ-ի մասնաճյուղի գիտական խորհրդի` որպես կառավարման մարմնի կազմը, ձևավորման ու գործունեության կարգը սահմանվում են մասնաճյուղի կանոնադրությամբ: Մասնաճյուղի գիտական խորհուրդը կազմված է ի պաշտոնե, հրավիրյալ և ընտրովի անդամներից: Մասնաճյուղի գիտական խորհրդի՝ ի պաշտոնե և հրավիրյալ անդամների թիվը չի կարող գերազանցել գիտական խորհրդի կազմի 50 տոկոսը:
28. Մասնաճյուղի գիտական խորհրդի անդամների թվի առնվազն 25 տոկոսը սովորողներն են, որոնց առաջադրում և ընտրությունն իրականացնում է մասնաճյուղի ուսանողական խորհուրդը:
29. Մասնաճյուղի գիտական խորհրդի նախագահը մասնաճյուղի տնօրենն է:
30. Մասնաճյուղի տնօրենը նշանակվում է ՀՊՏՀ-ի ռեկտորի կողմից: Նույն անձը չի կարող ավելի քան երկու անգամ անընդմեջ նշանակվել մասնաճյուղի տնօրենի պաշտոնում:
31. Մասնաճյուղի տնօրեն կարող է նշանակվել տնտեսագիտության դոկտորի կամ թեկնածուի գիտական աստիճան և պրոֆեսորի կամ դոցենտի գիտական կոչում ունեցող, առնվազն 5 տարվա բուհական գիտամանկավարժական աշխատանքի փորձ ունեցող անձը։
32. Մասնաճյուղի տնօրենը ղեկավարում է մասնաճյուղի կրթական, գիտական, արտադրական և այլ գործունեությունը, որի վերաբերյալ ամենամյա հաղորդում է ներկայացնում ՀՊՏՀ-ի գիտական խորհրդին, ապահովում է մասնաճյուղի գիտական խորհրդի որոշումների կատարումը, իրականացնում է Հայաստանի Հանրապետության օրենսդրությամբ, սույն կանոնադրությամբ և մասնաճյուղի կանոնադրությամբ նախատեսված այլ լիազորություններ:

**IX. ՀՊՏՀ-ԻԱՇԽԱՏՈՂՆԵՐԸ ԵՎ ՍՈՎՈՐՈՂՆԵՐԸ**

1. ՀՊՏՀ-ի աշխատողները բաժանվում են գիտամանկավարժական (պրոֆեսորադասախոսական համակազմ (ամբիոնի վարիչ, պրոֆեսոր, դոցենտ, ասիստենտ, դասախոս), գիտական աշխատողներ), վարչական, ուսումնաօժանդակ, ինժեներատեխնիկական, արտադրական և այլ տարակարգերի:
2. ՀՊՏՀ-ի սովորողներ են համարվում ուսանողները և հետազոտողի կրթական ծրագրում սովորող անձինք (ասպիրանտներ):
3. ՀՊՏՀ-ի աշխատողների և սովորողների իրավունքներն ու պարտականությունները սահմանվում են Հայաստանի Հանրապետության օենսդրությամբ, սույն կանոնադրությամբ, ՀՊՏՀ-ի այլ ներքին իրավական ակտերով, նրանց հետ կնքված պայմանագրերով:
4. ՀՊՏՀ-ի աշխատողներն իրավունք ունեն`
	1. ընտրելու և ընտրվելու ՀՊՏՀ-ի պաշտոններում և կառավարման մարմիններում, ընդգրկվելու և մասնակցելու ՀՊՏՀ-ի համապատասխան կառավարման մարմինների աշխատանքներին` օրենքով, ՀՊՏՀ-ի կանոնադրությամբ և կոլեկտիվ պայմանագրով սահմանված կարգով.
	2. մասնակցելու ՀՊՏՀ-ի գործունեությանն առնչվող բոլոր խնդիրների քննարկմանը.
	3. միավորվելու արհեստակցական կազմակերպությունում.
	4. ՀՊՏՀ-ի կանոնադրությանը և կոլեկտիվ պայմանագրին համապատասխան` օգտվելու գրադարանների, տեղեկատվական պահոցների, ուսումնական և գիտական ստորաբաժանումների, ինչպես նաև սոցիալ-կենցաղային, բուժական ստորաբաժանումների, ուսումնաարտադրական բազաների, մարզաառողջարանային ճամբարի և այլ կառուցվածքային ստորաբաժանումների վճարովի և անվճար ծառայություններից.
	5. օրենքով սահմանված կարգով բողոքարկելու ՀՊՏՀ-ի կառավարման մարմինների և համապատասխան ստորաբաժանումների ղեկավարների կողմից ընդունված ակտերը.
	6. սահմանված կարգով ստանալու վճարվող կամ չվճարվող արձակուրդ.
	7. ստանալու դրամական հատուցում՝ աշխատանքի ժամանակ կյանքին կամ առողջությանը պատճառված վնասի համար.
	8. նախատեսված ժամկետում և սահմանված չափով ստանալու աշխատավարձ, լրավճարներ, հավելավճարներ, ինչպես նաև պարգևատրումներ և խրախուսումներ (ներառյալ՝դրամական)՝օրենքով, սույն կանոնադրությամբ և ՀՊՏՀ-ի կոլեկտիվ պայմանագրով սահմանված դեպքերում և կարգով.
	9. ունենալու կազմակերպական և նյութատեխնիկական պայմաններ՝ մասնագիտական և աշխատանքային գործունեության համար.
	10. ըստ նախասիրությունների` կազմակերպելու և մասնակցելու ՀՊՏՀ-ում անցկացվող գիտահետազոտական աշխատանքներին, սեմինարներին և գիտաժողովներին.
	11. գիտական հետազոտության ակադեմիական ազատության, սեփական նախաձեռնությամբ հետազոտական թեմաներ ընտրելու և մշակելու ազատության.
	12. կրթական չափորոշիչներին համապատասխան՝ ուսումնական դասընթացների բովանդակության, ծրագրերի ազատ որոշման.
	13. իրենց անհատական առանձնահատկություններին համապատասխանող և ուսումնական գործընթացի բարձր որակն ապահովող նյութի շարադրման, դասավանդման մեթոդների և միջոցների ազատ ընտրության.
	14. համատեղելու գիտական, մանկավարժական և այլ բնույթի աշխատանքներ.
	15. Հայաստանի Հանրապետության օրենսդրությամբ, սույն կանոնադրությամբ և այլ իրավական ակտերով նախատեսված այլ իրավունքներ:
5. ՀՊՏՀ-ում պրոֆեսորադասախոսական կազմի բոլոր թափուր պաշտոնների նշանակումը կատարվում է ըստ աշխատանքային պայմանագրի, որը կնքվում է մինչև 5 տարի ժամկետով: Աշխատանքային պայմանագրի կնքմանը նախորդում է բաց մրցութային ընտրություն: Աշխատանքային պայմանագրի ժամկետը լրանալուց հետո գիտամանկավարժական կազմի աշխատողի հետ կարող է կնքվել նոր պայմանագիր` մինչև 5 տարի ժամկետով, առանց մրցութային ընտրության՝ պայմանագրային ժամկետում նրա գիտամանկավարժական գործունեության գնահատման հիման վրա:
6. ՀՊՏՀ-ի աշխատողները պարտավոր են`
7. պահպանել և կատարել սույն կանոնադրության, ՀՊՏՀ-ի ներքին կարգապահական կանոնների և այլ ներքին իրավական ակտերի պահանջները.
8. կատարել ՀՊՏՀ-ի ղեկավար մարմինների օրինական որոշումները.
9. ապահովել ուսումնական գործընթացի, անցկացվող գիտական հետազոտությունների արդյունավետությունը.
10. պահպանել և արդյունավետ ու խնայողաբար օգտագործել ՀՊՏՀ-ի գույքը.
11. մշտապես բարձրացնել իրենց մասնագիտական որակավորումը, առնվազն յուրաքանչյուր *5* տարին մեկ անգամ՝սահմանված կարգով անցնել վերապատրաստում կամ որակավորման բարձրացում և ատեստավորում**.**
12. կատարել Հայաստանի Հանրապետության օրենսդրությամբ, ՀՊՏՀ-ի կանոնադրությամբ, ներքին կարգապահական կանոններով և ՀՊՏՀ-ի այլ ներքին իրավական ակտերով, աշխատանքային պայմանագրով նախատեսված պարտականություններ:
13. ՀՊՏՀ-ի գիտամանկավարժական աշխատողներն իրավունք ունեն՝
	1. զբաղվել իրենց մասնագիտական գործունեության կազմակերպման և նյութատեխնիկական ապահովման հարցերով.
	2. գիտական հետազոտության ակադեմիական ազատության.
	3. սեփական նախաձեռնությամբ հետազոտական թեմաներ ընտրելու և մշակելու ազատության.
	4. կրթական չափորոշիչներին համապատասխան՝ ուսումնական դասընթացների բովանդակության, ծրագրերի ազատ որոշման.
	5. իրենց անհատական առանձնահատկություններին համապատասխանող և ուսումնական գործընթացի բարձր որակն ապահովող նյութի շարադրման, դասավանդման մեթոդների և միջոցների ազատ ընտրության.
	6. համատեղելու գիտական, մանկավարժական և այլ բնույթի աշխատանքներ:
14. ՀՊՏՀ-ի սովորողներն իրավունք ունեն`
	1. սեփական հայեցողությամբ, ըստ հակումների և պահանջմունքների, ընտրելու մասնագիտություն, ուսուցման ձևը, զբաղվելու հետազոտություններով, ցանկացած կրթական աստիճանում ընդհատելու կամ շարունակելու բարձրագույն և հետբուհական մասնագիտական կրթությունը՝ ՀՀ օրենսդրությանը համապատասխան.
	2. ստանալու գիտության, տեխնիկայի և մշակույթի ժամանակակից մակարդակին համապատասխանող գիտելիք, հաճախելու ՀՊՏՀ-ում անցկացվող դասախոսություններին.
	3. մասնակցելու իրենց կրթության բովանդակության ձևավորմանը (ուսումնական դասընթացների և մասնագիտացման ընտրությանը)` պահպանելով բարձրագույն մասնագիտական կրթության պետական կրթական չափորոշիչների պահանջները.
	4. մասնակցելու ուսուցման որակն ապահովող գործառույթներին և գնահատելու պրոֆեսորադասախոսական կազմի գործունեության արդյունավետությունը.
	5. բացի ընտրած մասնագիտության ուսումնական դասընթացներից` յուրացնելու ուսումնական ցանկացած այլ դասընթաց, որը դասավանդվում է ՀՊՏՀ-ում` ըստ սահմանված կարգի.
	6. հիմնական մասնագիտական ուսուցումը համատեղելու երկրորդ մասնագիտական (զուգահեռ) ուսուցման հետ և ստանալու երկրորդ որակավորման աստիճան.
	7. Հայաստանի Հանրապետության օրենսդրությամբ, սույն կանոնադրությամբ և այլ իրավականակ տերով սահմանված կարգով ընդգրկվելու և մասնակցելու ՀՊՏՀ-ի կառավարման մարմինների աշխատանքներին.
	8. օգտվելու ՀՊՏՀ-ի գրադարանից, լաբորատորիաներից, տեղեկատվական պահոցներից, ուսումնական, գիտական, բուժական, մարզական, առողջարանային, ուսումնաարտադրական և այլ ստորաբաժանումների ծառայություններից.
	9. ըստ նախասիրությունների` մասնակցելու ՀՊՏՀ-ում անցկացվող ուսանողական գիտահետազոտական աշխատանքներին, սեմինարներին և գիտաժողովներին.
	10. միավորվելու ուսանողական խորհուրդներում, ուսանողական գիտական ընկերություններում և այլ ուսանողական կազմակերպություններում.
	11. բողոքարկելու ՀՊՏՀ-ի ղեկավարության հրամաններն ու կարգադրությունները` օրենքով սահմանված կարգով.
	12. օգտվելու ուսանողական նպաստի ձևով ուսման վարձավճարի մասնակի փոխհատուցման իրավունքից` օրենքով սահմանված կարգով.
	13. Հայաստանի Հանրապետության օրենսդրությամբ և ՀՊՏՀ-ի կողմից սահմանված կարգով ստանալու պետական, անվանական, ինչպես նաև իրավաբանական կամ ֆիզիկական անձանց կողմից նշանակված կրթաթոշակ, դրամաշնորհ.
	14. ծանոթանալու ՀՊՏՀ-ի կանոնադրությանը և այլ իրավական փաստաթղթերի.
	15. Լիազորված մարմնի սահմանած կարգով, անհրաժեշտության դեպքում, ստանալու ակադեմիական արձակուրդ` մինչև մեկ տարի ժամկետով՝ բացառությամբ Հայաստանի Հանրապետության օրենսդրությամբ սահմանված դեպքերի.
	16. ուսուցման առկա ձևով ուսումնառության դեպքում տվյալ ուսումնական տարվա ընթացքում առնվազն երկու անգամ գտնվելու արձակուրդում` առնվազն յոթ շաբաթ ընդհանուր տևողությամբ.
	17. սահմանված կարգով փոխադրվելու մեկ այլ բարձրագույն ուսումնական հաստատություն` ներառյալ օտարերկրյա պետությունների բարձրագույն ուսումնական հաստատությունները.
	18. ուսման բարձր առաջադիմության, հասարակական ակտիվության և գիտահետազոտական աշխատանքներին մասնակցելու համար ստանալու բարոյական և (կամ) նյութական խրախուսանք` Հայաստանի Հանրապետության օրենսդրությամբ և ՀՊՏՀ-ի կողմիցս ահմանված կարգով.
	19. ՀՊՏՀ-ի սովորողներն ունեն Հայաստանի Հանրապետության օրենսդրությամբ, սույն կանոնադրությամբ և այլ իրավական ակտերով սահմանված այլ իրավունքներ:
15. Կրթությունն ընդհատած նախկին սովորողը Հայաստանի Հանրապետության օրենսդրությամբ սահմանված կարգով իրավունքունի վերականգնվելու ՀՊՏՀ-ում:
16. Արգելվում է սովորողներին արտաուսումնական աշխատանքում ներգրավելը` առանց նրանց և(կամ) նրանց օրինական ներկայացուցիչների համաձայնության:
17. ՀՊՏՀ-ի սովորողները պարտավոր են`
	1. հաճախել ուսումնական ծրագրերով նախատեսված դասընթացներին, սահմանված ժամկետներում կատարել բոլոր ուսումնական առաջադրանքները.
	2. կատարել Հայաստանի Հանրապետության օրենսդրությամբ, ՀՊՏՀ-ի կանոնադրությամբ, ներքին կարգապահական կանոններով, ՀՊՏՀ-ի այլ ներքին իրավական ակտերով և ուսումնառության պայմանների վերաբերյալ կնքված պայմանագրով նախատեսված պարտականությունները.
	3. հոգատար վերաբերվել ՀՊՏՀ-ի գույքին.
	4. բարձր պահել ՀՊՏՀ-ի պատիվն ու հեղինակությունը, պահպանել հասարակական համակեցության և բարոյականության նորմերը,
	5. Ժամանակին վճարել ուսման վարձավճարը.ուսման վարձավճարը ժամանակին չվճարելու դեպքում ուսանողները կարող են հեռացվել ՀՊՏՀ-ից.
18. Այն սովորողները, ովքեր չեն կատարում սույն կանոնադրությամբ, այլ ներքին իրավական ակտերով սահմանված պարտականությունները, ցուցաբերում են անբավարար ակադեմիական առաջադիմություն, խախտում են ՀՊՏՀ-ի ներքին կարգապահական կանոնները, կարող են ենթարկվել կարգապահական տույժերի` ընդհուպ մինչև ՀՊՏՀ-ից հեռացվելը` իրավական ակտերով սահմանված դեպքերում և կարգով:
19. ՀՊՏՀ-ի ուսանողական խորհուրդը ՀՊՏՀ-ում գործող ուսանողական կազմակերպություն է, որը սովորողների ինքնակառավարման, ընտրովի ներկայացուցչական մարմին է: Ուսանողական խորհրդի գործունեությունը կարգավորվում է Հայաստանի Հանրապետության օրենսդրությամբ, ՀՊՏՀ-ի կանոնադրությամբ և ուսանողական խորհրդի կանոնադրությամբ: ՀՊՏՀ -ի ուսանողական խորհրդի կանոնադրությունն ընդունվում է ուսանողական խորհրդի բարձրագույն ղեկավար մարմնի և հաստատվում լիազոր մարմնի կողմից:
20. ՀՊՏՀ-ի ուսանողական գիտական ընկերությունը ՀՊՏՀ-ում գործող ուսանողական կազմակերպություն է, որի նպատակը սովորողների գիտական, ստեղծագործական զարգացմանը նպաստելն է: Ուսանողական գիտական ընկերության ստեղծման և գործունեության կարգը հաստատվում է լիազոր մարմնի կողմից։
21. ՀՊՏՀ-ի ունկնդիրներ են համարվում այն անձինք, ովքեր մասնակցում են կարճաժամկետ դասընթացներին, ինչպես նաև դասախոսները և գիտական աշխատողները և այլ անձինք, ովքեր մասնակցում են վերապատրաստման և որակավորման բարձրացման դասընթացներին:

**X. ՀՊՏՀ-Ի ԳՈՐԾՈՒՆԵՈՒԹՅԱՆ ՎԵՐԱՀՍԿՈՂՈՒԹՅՈՒՆԸ ԵՎ ՀՐԱՊԱՐԱԿԱՅՆՈՒԹՅՈՒՆԸ**

1. ՀՊՏՀ-ի գործունեության նկատմամբ վերահսկողությունն իրականացվում է օրենքով սահմանված կարգով։
2. ՀՊՏՀ-ի կողմից «Հիմնադրամների մասին» Հայաստանի Հանրապետության օրենքով սահմանված պահանջների կատարման նկատմամբ վերահսկողությունն իրականացնում են օրենքով սահմանված իրավասու պետական մարմինները՝ ըստ իրենց իրավասությունների, ստուգումների և ուսումնասիրությունների՝ օրենքով նախատեսված ընթացակարգերով։ՀՊՏՀ-ի ֆինանսական գործունեությունը վերստուգվում է անկախ աուդիտորի կամ Հայաստանի Հանրապետության օրենսդրությամբ սահմանված այլ անձի կողմից՝ առնվազն տարեկան մեկ անգամ։ ՀՊՏՀ-ի հոգաբարձուների խորհրդի անդամների 1/3-ի պահանջով կարող է իրականացվել արտահերթ աուդիտ։ Աուդիտ իրականացնող անձն ընտրվում է ՀՊՏՀ-ի հոգաբարձուների խորհրդի կողմից` համաձայն Հայաստանի Հանրապետության օրենսդրությամբ սահմանված պահանջների։
3. *ՀՊՏՀ-ն յուրաքանչյուր տարի, հաշվետու տարվան հաջորդող մարտի 25-ից ոչ ուշ Հայաստանի Հանրապետության հրապարակային ծանուցումների պաշտոնական ինտերնետային կայքում (http://www.azdarar.am) պարտավոր է հրապարակել՝*

*1) հաշվետվություն իր գործունեության մասին, որը պետք է ներառի տեղեկություններ իրականացված ծրագրերի, ֆինանսավորման աղբյուրների, տվյալ ֆինանսական տարվա ընթացքում օգտագործված միջոցների ընդհանուր չափի, հոգաբարձուների խորհրդի անդամների, ռեկտորի մասին և ՀՊՏՀ-ի աշխատակազմում ընդգրկված անձանց անուններն ու ազգանունները, եթե նրանք հաշվետու տարվա ընթացքում* օգտվել են ՀՊՏՀ -ի միջոցներից և ծառայություններից.

2) ֆինանսական հաշվետվությունների վերաբերյալ աուդիտն իրականացնող անձի (աուդիտորի) եզրակացությունը, եթե ՀՊՏՀ-ի ակտիվների արժեքը գերազանցում է 10 մլն դրամը:

**XI. ՀՊՏՀ-Ի ԿԱՆՈՆԱԴՐՈՒԹՅԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼԸ**

1. *ՀՊՏՀ-ի կանոնադրության մեջ փոփոխություններ և լրացումներ կատարել կարող է ինչպես ՀՊՏՀ -ի հիմնադիրը, այնպես էլ՝ ՀՊՏՀ -ի հոգաբարձուների խորհուրդը` իր անդամների ընդհանուր թվի ձայների մեծամասնությամբ:*
2. *ՀՊՏՀ -ի կանոնադրության մեջ կատարվող փոփոխությունները չեն կարող վերաբերել ՀՊՏՀ -ի նպատակներին կամ շահառուներին:*

***XII. ՀՊՏՀ-Ի ՎԵՐԱԿԱԶՄԱԿԵՐՊՈՒՄՆ ՈՒ ԼՈՒԾԱՐՈՒՄԸ***

1. *ՀՊՏՀ-ն կարող է վերակազմակերպվել միայն հիմնադրամի՝ այլ հիմնադրամին միացման կամ այլ հիմնադրամի հետ միաձուլման ձևով։*
2. *ՀՊՏՀ-ն կարող է վերակազմակերպվել հիմնադրի որոշմամբ՝ օրենքով սահմանված կարգով։*
3. *ՀՊՏՀ-ի լուծարումը նրա գործունեության դադարումն է՝ առանց նրա իրավունքներն ու պարտականություններն իրավահաջորդության կարգով այլ անձանց անցնելու։*
4. *ՀՊՏՀ-ի լուծարման մասին որոշում կարող է ընդունել միայն դատարանը՝ շահագրգիռ անձանց դիմումի հիման վրա։ ՀՊՏՀ-ի անունից, որպես շահագրգիռ անձ, կարող է հանդես գալ հոգաբարձուների խորհուրդը։*
5. *ՀՊՏՀ-ն կարող է լուծարվել Հայաստանի Հանրապետության օրենքով սահմանված կարգով, եթե՝*

*1) ՀՊՏՀ-ի գույքը բավարար չէ նրա գործունեության իրականացման համար, և անհրաժեշտ գույք ստանալու հնարավորությունն իրական չէ.*

*2) իր գործունեությամբ ՀՊՏՀ-ն շեղվել է սույն կանոնադրությամբ նախատեսված նպատակներից.*

3) հնարավոր չէ հասնել ՀՊՏՀ-ի նպատակներին և կատարել այդ նպատակների փոփոխությունները.

4) ՀՊՏՀ-ի գործունեությունը վտանգում է պետական և հասարակական անվտանգությունը, հասարակական կարգը, հանրության առողջությունն ու բարքերը, այլոց իրավունքներն ու ազատությունները.

5) ՀՊՏՀ-ն թույլ է տվել օրենքի բազմակի կամ կոպիտ խախտումներ կամ պարբերաբար իրականացրել է իր կանոնադրական նպատակներին հակասող գործունեություն.

6) ՀՊՏՀ-ն ստեղծելիս հիմնադիրը թույլ է տվել օրենքի էական խախտումներ կամ կեղծիքներ:

1. ՀՊՏՀ-ն կարող է լուծարվել նաև «Հիմնադրամների մասին» Հայաստանի Հանրապետության օրենքով նախատեսված այլ դեպքերում։
2. Պարտատերերի պահանջների բավարարումից հետո, ինչպես նաև այն դեպքում, երբ լուծարման միջանկյալ հաշվեկշիռը հաստատելու պահին ՀՊՏՀ-ն պարտատերերի նկատմամբ չունի պարտավորություններ, գույքն ուղղվում է ՀՊՏՀ-ի սույն կանոնադրությամբ նախատեսված նպատակներին, իսկ դրա անհնարինության դեպքում փոխանցվում է Հայաստանի Հանրապետության պետական բյուջե:

 **Հավելված N 2**

**ՀՀ կառավարության 2021 թվականի**

**\_\_\_\_\_\_\_\_\_\_\_\_ի N \_\_\_\_\_- որոշման**

**Ց ՈՒ Ց Ա Կ**

**«ՀԱՅԱՍՏԱՆԻ ՊԵՏԱԿԱՆ ՏՆՏԵՍԱԳԻՏԱԿԱՆ ՀԱՄԱԼՍԱՐԱՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆՆ ԱՄՐԱՑՎԱԾ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻ ՏՆՕՐԻՆՈՒԹՅԱՆԸ ԹՈՂՆՎՈՂ ԳՈՒՅՔԻ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| NNը/կ | Շենքերի և շինությունների անվանումը | Գտնվելու վայրը | Շահա-գործ-ման տարե-թիվը | Մակերեսը(քառ. մետր) | Սկզբնական արժեքը(հազ. դրամ) | Մաշվածու-թյունը(հազ. դրամ) | Հաշվեկշռային արժեքը(հազ. դրամ) | Սեփականության իրավունքի գրանց­ման վկայականի տալու տարին, ամսա­թիվը և համարը | Հողամաս/հա/ | Վիճակը | Այլ նշումներ |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 1 | Մասնաշենքեր այդ թվում | ք.Երևան Նալբանդյան 128-130 |   | 15681.6 | 1968408.0 | 593556.0 |  | N 23042019-01-0257/ՀՀ սեփականություն/ | 0.9008 | բավ. |  |
| 1.1 | թիվ 1 | 1959 | 5011.5 | 649733.0 | 165966.0 | 483767.0 | բավ. |  |
| 1.2 | թիվ 2 | 1952 | 3025.6 | 390686.0 | 63944.0 | 326742.0 | բավ. |  |
| 1.3 | թիվ 3 | 1981 | 2663.5 | 289909.0 | 47601.0 | 242308.0 | բավ. |  |
| 1.4 | Թիվ 4-5  | 1961 | 2652.4 | 248805.0 | 63387.0 | 185418.0 | բավ. |  |
| 1.5 | թիվ 6 | 2008 | 2328.6 | 389275.0 | 252658.0 | 136617.0 | բավ |  |
|  |
| 1.6 | Ենթակայան | 1995 | 74.8 | 4779.0 | 1278.0 | 3501.0 | բավ. |  |
| 2 | Ուսումնական մասնաշենք | ք.Երևան, Քանաքեռ-Զեյթուն Սևակի փողոց 77 | 1948 | 2560.1 | 284984.0 | 104570.0 | 180414.0 | N 01072013-01-0199/ՀՀ սեփականություն/ | 0.3952 | բավ. |  |
| 3. | Ֆին.քոլեջԱյդ թվում՝ | ք.Երևան,Ավան Մարշալ Բաբաջանյան 9 |  | 8518.3 | 54462.0 | 54462.0 | 0 |  02052019-01-0332/ՀՀ սեփականություն/ | 1.558708,0.2429,0.089169 | բավ. |  |
| 3.1 | ուսումնական մասնաշենք  | 1977 | 7719.9 | 47708.0 | 47708.0 | 0 | լավ |  |
| 3.2 | լողավազան | 1982 | 150 | 2124.0 | 2124.0 | 0 | բավ |  |
| 3.3 | պահեստ | 1977 | 297.3 | 2200.0 | 2200.0 | 0 | բավ |  |
| 3.4 | հրաձգարան | 1977 | 351.1 | 2430.0 | 2430.0 | 0 |  |  |
| 4. | Մարզաառողջարանային համալիր | ՀՀ Տավուշի մարզ,ք.Դիլիջան Աբովյան 9 |  | 1495.66 | 35294.0 | 34111.0 | 1183.0 | 01072013-11-0024  /ՀՀ սեփականություն/  | 2.15Օգտագործման իրավունք/համայնքի սեփականություն/ | բավ |  |
|  | Քոթեջ 1 | 1984 | 296.3 | 8939.0 | 8939.0 | 0 |
|  |  |
| 4.1 | պահեստ | 1984 | 48.2 | 366.0 | 366.0 | 0 | բավ |  |
| 4.2 | բաղնիք | 1984 | 81.3 | 290.0 | 137.0 | 153.0 | բավ |  |
| 4.3 | զուգարան | 1984 | 37.7 | 4230.0 | 4116.0 | 114.0 | բավ |  |
| 4.4 | ճաշարան | 1984 | 335.1 | 2812.0 | 2299.0 | 513.0 | բավ |  |
| 4.5 | ակումբ | 1984 | 18.9 | 5849.0 | 5782.0 | 67.0 | բավ |  |
| 4.6 | Տնակ2 | 1984 | 59.1 | 330.0 | 319.0 | 12.0 |  | բավ |  |
| 4.7 | Տնակ3 | 1984 | 59.1 | 501.0 | 319.0 | 182.0 | բավ |  |
| 4.8 | Տնակ4 | 1984 | 59.1 | 334.0 | 319.0 | 15.0 | բավ |  |
| 4.9 | Տնակ5 | 1984 | 59.1 | 319.0 | 319.0 | 0 | բավ |  |
| 4.10 | Քոթեջ2 | 1984 | 335.46 | 7694.0 | 7694.0 | 0 | բավ |  |
| 4.11 | Տնակ1 | 1984 | 106.3 | 560.0 | 560.0 | 0 | բավ |  |
| 5. | Հանրակացարան | ՀՀ Շիրակի մարզ,ք.Գյումրի Վ.Սարգսյան 32 | 1966 | 1697.86\*\* | 4566.0 | 4498.0 | 68.0 | 20.09.2011թ.N2839179/Հ Հ սեփականություն/ | 1.090505Օգտագործման իրավունք/համայնքի սեփականություն/ | բավ |  |
| 5.1 | Ուսումնական մասնաշենք | 1966 | 2486.96/այդ թվում նկուղ 288.22/ քառ.մետ/ | 320590.0 | 112206.0 | 208384 | բավ |  |
| 5.2 | Մարզադահլիճ | 1966 | 327.13 | 0 | 0 | 0 | բավ |  |
| 5.3 | հրաձգարան | 1966 | 244.23 | 0 | 0 | 0 |  |  |
| 5.4 | ջրավազան | 1966 | 300.0 | 0 | 0 | 0 |  |  |
| 5.5 | Ավտոտնակներ | 1966 | 111.59 | 0 | 0 | 0 |  |  |
| 5.6 | Կաթսայատուն | 1966 | 106.92 | 0 | 0 | 0 |  |  |
| 5.7 | ճաշարան | 1966 | 745.51 | 0 | 0 | 0 |  |  |
| 5.8 | միջանցք | 1966 | 177.38 | 0 | 0 | 0 |  |  |
| 6. | Ուսումնական մասնաշենք | ՀՀ Վայոց ձոր,ք.Եղեգնաձոր Վ.Գևորգյան 6 | 1971 | 953.46 | 17282,902 | 1080,18137 | 16202,720 | 09072019-10-0010/ՀՀ սեփականություն/ | 0.645 | բավ. |  |
|  |  |

**\*** 1988 թ. երկրաշարժից հետո, աղետի գոտում գտնվող ՀՊՏՀ Գյումրու մասնաճյուղի շենք-շինությունները համարվել են վթարային, որի արդյունքում մասնաճյուղի հիմնադրման փուլում դրանք հանձնվել են շահագործման զրո սկզբնական արժեքով, որպես սկզբնական արժեք է ընդունվում կադաստրային արժեքը:

**\*\*** Անշարժ գույքի օգտագործման իրավունքի գրանցման վկայականով ՀՊՏՀ Գյումրու մասնաճյուղին ամրագրված Հայաստանի Հանրապետության կրթության և գիտության նախարարության Գյումրու տնտեսագիտական վարժարան ՊՈԱԿ –ի տարածքը չի ներառվել աղյուսակում:

**Հավելված N 3**

**ՀՀ կառավարության 2020 թվականի**

**\_\_\_\_\_\_\_\_\_\_\_\_ի N \_\_\_\_\_- որոշման**

**Ց ՈՒ Ց Ա Կ**

**«ՀԱՅԱՍՏԱՆԻ  ՊԵՏԱԿԱՆ ՏՆՏԵՍԱԳԻՏԱԿԱՆ ՀԱՄԱԼՍԱՐԱՆ» ՀԻՄՆԱԴՐԱՄԻՆ ՏՐԱՄԱԴՐՎՈՂ ԳՈՒՅՔԻ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| NNը/կ | Շենքերի և շինությունների անվանումը | Գտնվելու վայրը | Շահա-գործ-ման տարե-թիվը | Մակերեսը(քառ. մետր) | Սկզբնական արժեքը(հազ. դրամ) | Մաշվածու-թյունը(հազ. դրամ) | Հաշվեկշռային արժեքը(հազ. դրամ) | Սեփականության իրավունքի գրանց­ման վկայականի տալու տարին, ամսա­թիվը և համարը | Հողամաս/հա/ | Վիճակը | Այլ նշումներ |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 1 | Մասնաշենքեր այդ թվում | ք.Երևան Նալբանդյան 128-130 |   | 15681.6 | 1968408.0 | 593556.0 |  | N 23042019-01-0257/ՀՀ սեփականություն/ | 0.9008 | բավ. |  |
| 1.1 | թիվ 1 | 1959 | 5011.5 | 649733.0 | 165966.0 | 483767.0 | բավ. |  |
| 1.2 | թիվ 2 | 1952 | 3025.6 | 390686.0 | 63944.0 | 326742.0 | բավ. |  |
| 1.3 | թիվ 3 | 1981 | 2663.5 | 289909.0 | 47601.0 | 242308.0 | բավ. |  |
| 1.4 | Թիվ 4-5  | 1961 | 2652.4 | 248805.0 | 63387.0 | 185418.0 | բավ. |  |
| 1.5 | թիվ 6 | 2008 | 2328.6 | 389275.0 | 252658.0 | 136617.0 | բավ |  |
|  |
| 1.6 | Ենթակայան | 1995 | 74.8 | 4779.0 | 1278.0 | 3501.0 | բավ. |  |
| 2 | Ուսումնական մասնաշենք | ք.Երևան, Քանաքեռ-Զեյթուն Սևակի փողոց 77 | 1948 | 2560.1 | 284984.0 | 104570.0 | 180414.0 | N 01072013-01-0199/ՀՀ սեփականություն/ | 0.3952 | բավ. |  |
| 3. | Ֆին.քոլեջԱյդ թվում՝ | ք.Երևան,Ավան Մարշալ Բաբաջանյան 9 |  | 8518.3 | 54462.0 | 54462.0 | 0 |  02052019-01-0332/ՀՀ սեփականություն/ | 1.558708,0.2429,0.089169 | բավ. |  |
| 3.1 | ուսումնական մասնաշենք  | 1977 | 7719.9 | 47708.0 | 47708.0 | 0 | լավ |  |
| 3.2 | լողավազան | 1982 | 150 | 2124.0 | 2124.0 | 0 | բավ |  |
| 3.3 | պահեստ | 1977 | 297.3 | 2200.0 | 2200.0 | 0 | բավ |  |
| 3.4 | հրաձգարան | 1977 | 351.1 | 2430.0 | 2430.0 | 0 |  |  |
| 4. | Մարզաառողջարանային համալիր | ՀՀ Տավուշի մարզ,ք.Դիլիջան Աբովյան 9 |  | 1495.66 | 35294.0 | 34111.0 | 1183.0 | 01072013-11-0024  /ՀՀ սեփականություն/  | 2.15Օգտագործման իրավունք/համայնքի սեփականություն/ | բավ |  |
|  | Քոթեջ 1 | 1984 | 296.3 | 8939.0 | 8939.0 | 0 |
|  |  |
| 4.1 | պահեստ | 1984 | 48.2 | 366.0 | 366.0 | 0 | բավ |  |
| 4.2 | բաղնիք | 1984 | 81.3 | 290.0 | 137.0 | 153.0 | բավ |  |
| 4.3 | զուգարան | 1984 | 37.7 | 4230.0 | 4116.0 | 114.0 | բավ |  |
| 4.4 | ճաշարան | 1984 | 335.1 | 2812.0 | 2299.0 | 513.0 | բավ |  |
| 4.5 | ակումբ | 1984 | 18.9 | 5849.0 | 5782.0 | 67.0 | բավ |  |
| 4.6 | Տնակ2 | 1984 | 59.1 | 330.0 | 319.0 | 12.0 |  | բավ |  |
| 4.7 | Տնակ3 | 1984 | 59.1 | 501.0 | 319.0 | 182.0 | բավ |  |
| 4.8 | Տնակ4 | 1984 | 59.1 | 334.0 | 319.0 | 15.0 | բավ |  |
| 4.9 | Տնակ5 | 1984 | 59.1 | 319.0 | 319.0 | 0 | բավ |  |
| 4.10 | Քոթեջ2 | 1984 | 335.46 | 7694.0 | 7694.0 | 0 | բավ |  |
| 4.11 | Տնակ1 | 1984 | 106.3 | 560.0 | 560.0 | 0 | բավ |  |
| 5. | Հանրակացարան | ՀՀ Շիրակի մարզ,ք.Գյումրի Վ.Սարգսյան 32 | 1966 | 1697.86\*\* | 4566.0 | 4498.0 | 68.0 | 20.09.2011թ.N2839179/Հ Հ սեփականություն/ | 1.090505Օգտագործման իրավունք/համայնքի սեփականություն/ | բավ |  |
| 5.1 | Ուսումնական մասնաշենք | 1966 | 2486.96/այդ թվում նկուղ 288.22/ քառ.մետ/ | 320590.0 | 112206.0 | 208384 | բավ |  |
| 5.2 | Մարզադահլիճ | 1966 | 327.13 | 0 | 0 | 0 | բավ |  |
| 5.3 | հրաձգարան | 1966 | 244.23 | 0 | 0 | 0 |  |  |
| 5.4 | ջրավազան | 1966 | 300.0 | 0 | 0 | 0 |  |  |
| 5.5 | Ավտոտնակներ | 1966 | 111.59 | 0 | 0 | 0 |  |  |
| 5.6 | Կաթսայատուն | 1966 | 106.92 | 0 | 0 | 0 |  |  |
| 5.7 | ճաշարան | 1966 | 745.51 | 0 | 0 | 0 |  |  |
| 5.8 | միջանցք | 1966 | 177.38 | 0 | 0 | 0 |  |  |
| 6. | Ուսումնական մասնաշենք | ՀՀ Վայոց ձոր,ք.Եղեգնաձոր Վ.Գևորգյան 6 | 1971 | 953.46 | 17282,902 | 1080,18137 | 16202,720 | 09072019-10-0010/ՀՀ սեփականություն/ | 0.645 | բավ. |  |

**\*** 1988 թ. երկրաշարժից հետո, աղետի գոտում գտնվող ՀՊՏՀ Գյումրու մասնաճյուղի շենք-շինությունները համարվել են վթարային, որի արդյունքում մասնաճյուղի հիմնադրման փուլում դրանք հանձնվել են շահագործման զրո սկզբնական արժեքով, որպես սկզբնական արժեք է ընդունվում կադաստրային արժեքը:

**\*\*** Անշարժ գույքի օգտագործման իրավունքի գրանցման վկայականով ՀՊՏՀ Գյումրու մասնաճյուղին ամրագրված Հայաստանի Հանրապետության կրթության և գիտության նախարարության Գյումրու տնտեսագիտական վարժարան ՊՈԱԿ –ի տարածքը չի ներառվել աղյուսակում: